Wanita Yang Paling Bertuah Dan Bahagia Adalah Wanita Yang Memiliki Suami Yang Sangat Baik, Beriman- Prof Muhaya

Pernikahan adalah tentang cinta, tentang persahabatan, tentang kesabaran dan tentang kehidupan. Pasangan lelaki dan wanita diciptakan antara satu sama lain untuk saling melengkapi. Kecintaan dan kasih sayang antara suami isteri bukan sekadar di bibir sebaliknya kena dari hati yang ikhlas dan jujur selain mendapat keredaan Yang Maha Esa.

Rumah besar, kereta besar, duit yang banyak bukanlah gambaran kebahagiaan. Biar rumah yang kecil, namun syukur dengan apa yang ada. Itulah asas dalam kebahagiaan sesebuah rumah tangga. Demikian menurut Prof Dr Muhaya Mohamad.

“Dulu saya kenal suami umur 17 tahun dan dia cinta pertama saya. Saya rasa cinta kami sangat asli dan jujurnya sebelum berkahwin perangai saya tidak elok. Saya garang, suka marah, suka merajuk tetapi selepas kahwin suami puji perangai saya lebih baik dari sebelum ini (sebelum berkahwin).

Ini semua sebab hukum Islam yang mana lepas kahwin kena taat pada suami.  Pendek kata, sebelum kahwin saya tunjukkan perangai tidak elok, tetapi selepas kahwin saya berubah untuk menjadi lebih baik. Pada saya lebih baik kita tunjukkan perangai sebenar sebelum kahwin. Tidak ada kepura-puraan sebelum itu.

“Dalam berumah tangga, keikhlasan sangat penting dan yang keduanya, agama dan tujuan perkahwinan itu sendiri. Bukan sama ada terdesak atau sebab sayang. Kita mesti kahwin  kerana Allah dan mahu mendapat redhaNya. Macam saya sendiri, saya kahwin kerana mahu mengelakkan maksiat kerana mahu menjaga Agama dan bukan sebab nafsu atau suka. Tetapi lebih kepada menjaga Agama. Itulah keberkatannya.

“Jadi untuk pasangan di luar sana, apa-apa yang kita lakukan mesti niat kerana Allah dan berkahwin kerana cinta Allah dan bukannya cinta manusia sebab manusia boleh hilang tetapi Allah sentiasa ada. Apabila kita mendapat cinta Allah maka kita akan mendapat cinta manusia. Ketaatan dan ketakwaan itu sangat penting.  Justeru, kita kena tahu tujuan berkahwin.

“Jika kita kahwin untuk bahagia memang takkan bahagia kerana hanya orang yang bahagia sahaja boleh bahagiakan orang lain. Kerana itu, kita kena betulkan dalaman terlebih dahulu iaitu fikiran dan emosi mesti positif dan kena tanam dalam diri bahawa agama adalah segala-galanya,”

“ Wanita yang paling bertuah dan bahagia adalah wanita yang memiliki suami yang sangat baik, beriman. Apabila  lelaki sedemikian yang datang meminang anak saya maka saya terima tanpa memberi alasan belajar sebagai halangan kerana belajar bukan segala-galanya. Yang penting jodoh yang baik, waktu yang baik dan jauh daripada maksiat.

“Benda penting adalah belajar dan selalu solat berjemaah dengan suami, minta suami doakan kita. Suami sangat tekankan solat dan agama kena jaga kerana itu yang memberi kebahagiaan ialah Allah dan jika kita menjaga agama maka Allah akan menjaga .Asas dalam sesebuah perkahwinan bukan melihat pada apa yang kita ada tetapi kepada sikap kita kepada apa yang kita ada.


Bilik Air Dari Biasa-Biasa Jadi Luar Biasa. Ni Cara Mengubahnya!

Mencipta keselesaan bilik air dengan tema bergaya moden mahu pun eksklusif tentunya agak sukar untuk kita realisasikan jika tanpa bajet yang banyak. Selain itu , seakan sudah dapat dibayangkan kesukaran untuk melakukan transformasi ruang bilik air sebagaimana yang diimpikan jika melakukannya secara DIY.

Namun, bagi Fatin Amierah dia membuktikan bilik air yang pada mulanya nampak biasa-biasa sahaja masih boleh dijelmakan agar kelihatan luar biasa dengan peruntukan modal yang masuk akal untuk kita juga sama-sama melakukan transformasi bilik air sendiri. Jom semak apa yang telah dilakukan untuk menjadikan bilik airnya nampak cukup wow!

“Inilah gambar sebelum dan selepas. Percaya atau tidak semuanya Fatin buat sendiri, kecuali lantai. Dulu biru, sekarang hitam putih.”

Macam mana nak buat ?

DINDING
Untuk dinding, pergi kedai cat cakap nak beli cat khas untuk tiles, brand NIPPON EPOXY . Beli dua color. Nak guna cat lantai buat corak-corak camtu pun boleh takde masalah. 1 Liter , RM70++. Fatin pakai 2 liter.

BORDER
Border? Alaaaa yg corak kotak-corak kat dinding tu.
Tu wallpaper je, kalis air beli kat GM KLANG, RM25 10 meter. Seller yaang jual online pun banyak. Cari je k, mesti ada .

RAK SHAMPOO
Beli lazada je, Search shampo rack. Mesti keluar.
Dan drill sendiri. RM40

CERMIN & KABINET SINKI
Pergi kedai barangan toilet cari yang dah siap set-set camni . Lebih jimat . Satu set RM399 . Drill sendiri .

POKOK BUNGA
Kaison , ikea, ssf semua ada yang jenis begitu. Satu tak sampai RM20 .

LANTAI
Lantai panggil orang buat . Cuba search ‘Epoxy Flake Coating’ kat fb. Mesti jumpa dealer yang boleh buat. Fatin design sendiri dan bagi kat dia. RM950 .

Akhir sekali tukar lampu bulb tu kepada warna warm light. So nampak effect mewah sikit .

Okay, itu je yang mampu. Takat nak ubah penampilan toilet macam ala-ala hotel. Anda tidak perlu berhabis sampai 5-6 ribu untuk tukar tiles. Takat mana boleh jimat, kita jimat.

Kredit : Fatin Amierah


“Jangan Rasa Bersalah Tak Tinggal Harta Untuk Anak”-Deep Perkongsian Ustaz Ni Jadikan Iktibar!

Anak adalah anugerah yang tidak ternilai buat kita sebagai ibu dan ayah. Kehadiran mereka di dunia ini melahirkan perasaan kasih sayang yang tidak pernah akan luntur. Mereka lah permata hati buat ibu ayah dan membesarkan mereka ibarat menatang minyak yang penuh.

Selagi mampu akan kita cuba bahagiakan dan atas sebab ini juga membakar semangat kita untuk berkerja lebih keras bagi memastikan harta yang dicari memberi kesenangan buat anak-anak dan keluarga tercinta.

Pun begitu, jangan pernah ada rasa bersalah dalam diri andai tidak dapat meninggalkan harta buat anak-anak namun menurut perkongsian Ustaz Hanafi adalah lagi bersalah jika harta yang ada tidak dapat dimanfaatkan untuk diri selepas mati.

Ini perkongsiannya semoga dapat memberi pencerahan dan manfaat buat kita semua dalam mengurus harta semasa hidup ini.

Manfaatkan Harta Selepas Mati

Petang-petang ni ustaz nak kongsi pentingnya ada harta yang bermanfaat untuk diri kita selepas mati.

Kalau ada RM100 ribu dalam akaun, dah tak guna bila meninggal dunia. Kecuali anak kita ada kesedaran dia wakafkan duit tu ke jalan agama. Ini duit dalam akaun banyak.

“Kenapa banyak lagi duit tu haji?”

“Untuk simpanan hari tua ustaz.” Jawabnya

“Berapa umur haji?” saya tanya.

“80 tahun ustaz.” Jawab dia selamba.

80 tahun tu dah hari tua dah tu. Allah, Tuan puan, orang cerdik duit tu wakafkan kepada masjid, surau, pondok, tahfiz dan kerja-kerja kebajikan.

Orang tak cerdik, dia sibuk fikir nak berikan pada anak. Anak-anak pula tholeh, bukan soleh.

Ingat, jadikan duit yang datangkan manfaat bila meninggal.

Tulis wasiat pergi cari lawyer upah untuk buat wasiat. Bukannya mahal pun. Barulah anak tu sedar diri.

Saya tengok seorang lelaki tua, tentera zaman British paling lama makan pencen. Jaga isteri dia start umur 60 tahun. Dia jaga isteri dia sampai umur 70 tahun.

Umur dia tua 10 tahun daripada isteri.

Sepanjang 10 tahun boleh kira anak 9 orang balik berapa kali. Raya pun tak balik. Tiba-tiba mak meninggal. Habis je kenduri, anak-anak tanya ayah.

“Ayah, macam mana semua harta sepeninggalan mak tu. Ayah kena bahagikan ikut faraid. Anak-anak perempuan pula tak setuju ikut faraid.”

“Aku ni bengkak-bengkak mata menangis, kekasih hati meninggal dunia. Kamu, anak yang lahir daripada perut isteri aku, kamu boleh tanya apa yang ditinggalkan?” Balasnya dengan suara terketar-ketar menahan sedih.

“Tak apa, esok 11.30 pagi peguam datang dan dengar apa yang peguam akan terangkan.” Sambungnya lagi berlalu pergi.

Esoknya, peguam pun datang.

“Segala harta si mati telah diwakafkan kepada tahfiz. Malah rumah yang pakcik ni duduk, kalau mati nanti juga akan diwakafkan menjadi tahfiz Al-Quran.”

Panjang lebar lagi yang peguam terangkan.

Ya Allah! Hancur harapan anak-anaknya.

Yang best pakcik ni jaga isterinya 10 tahun jaga. Ustazah yang mandikan makcik ni kata, bersih badan isterinya tak ada kudis pun walau sakit lumpuh.

Maksudnya suami jaga betul-betul sangat isterinya.

Urus Harta Bukan Seronok Di Dunia Sahaja

Sejak hari tu, si suami berulang-alik ke kubur di Danau Kota, setiap hari selepas Solat Subuh selama 3 bulan. Cukup-cukup 3 bulan, orang jumpa suaminya meninggal dunia di atas kubur isteri.

Taqwa sama dengan isterinya. Suami juga mewakafkan seluruh harta kepada pihak masjid.

Kadang kala nak ajar anak lupa diri ni memang kena cara macam tu. Nampak kasar tapi pendidikan sampai akhirat, biar mereka ingat.

Nak buat macam mana, masa hidup dah benci, masa mati memang anaknya lagilah benci.

Nasihat ustaz sekarang ni, uruslah harta sebaiknya bukan sahaja untuk seronok di dunia bahkan untuk kesenangan akhirat.

Buat wakaf, buat infak berkala. Jangan risau rezeki anak-anak.

Harta yang paling penting untuk ditinggalkan kepada mereka ialah ilmu yang bermanfaat.

Daripada ilmu itu mereka ikhtiar hidup, kumpul rezeki insyaAllah manfaat berpanjangan.

Jangan rasa bersalah tak tinggalkan harta untuk anak. Rasa bersalah jika harta kita tidak membantu di alam sana.

Jangan takut anak-anak tak ada rezeki mereka sebab Allah dah siapkan rezeki setiap manusia.

“Dan tiadalah sesuatupun dari makhluk-makhluk yang bergerak di bumi melainkan Allah jualah yang menanggung rezekinya.”

Surah Hud : 6

Rasulullah s.a.w bersabda,

“Allah telah mencatat takdir setiap makhluk 50,000 tahun sebelum penciptaan langit dan bumi.”

Hadith Riwayat Muslim

“Seandainya kalian semua bertawakkal kepada Allah dengan sebenar-benarnya, nescaya Allah akan memberi kalian rezeki sebagaimana Allah memberi rezeki pada burung. Burung keluar (mencari makan) di waktu pagi dalam kedaan perut kosong dan pulang di waktu petang dalam keadaan kenyang”.

Hadith Riwayat Tirmidzi

Ingat rezeki Allah luas

Jadikan ia asbab untuk kita bahagia di dunia dan akhirat. Jangan jadi orang yang rugi, harta untuk kesenangan dunia sahaja.  Audit semula kewangan. Berapa yang aku infaqkan untuk jalan Allah supaya dapat aku bersenang-senang di akhirat sana?


Dah Buka Sekolah, Ustazah Ini Kongsi 4 Cara Buat Ibu Ayah Rasa Tenang Berpisah Dengan Anak.

Sesi persekolahan 2022 sudah bermula. Esok ada ibu bapa mengambil kesempatan bercuti bagi menguruskan anak ke sekolah. Bagi yang baru memasuki darjah satu sudah tentu merisaukan ibu ayah.

Bimbang anak buat perangai ketika ke sekolah. Menarik dengan perkongsian Ustazah ini dengan menyediakan 4 panduan buat ibu bapa agar tidak bimbang berpisah dengan anak.

Ikuti 4 cara ini supaya anak seronok ke sekolah, ibu ayah pun tak risau!

1. Bisikan kata-kata semangat.
Setiap pagi sebelum anak-anak melangkah kaki ke sekolah, selain dari makanan untuk jasmani, mereka memerlukan makanan untuk rohani dan emosi.
“Awak anak hebat dan kuat”
“Awak anak pandai dan cerdik”
“Awak anak soleh, awak boleh”
Kata semangat ini jika di ulang-ulang, anak akan percaya mereka seperti itu. Menguatkan jiwa dan menambah keyakinan diri mereka.
Biasanya anak yang dimarahi, dihambur dengan kata-kata negatif akan hadir ke sekolah dalam keadaan murung, tidak bersemangat, suka menyendiri, tidak suka berkawan, sukar menerima teguran dan kuat membantah.

2. Pesanan azimat.
Selalu pesan pada anak, hormati guru, taat dengan ajaran dan suruhan guru. Gunakan bahasa yang sopan semasa bercakap dengan guru dan kawan, sentiasa bersedia menghulurkan bantuan jika diperlukan.
Jangan gunakan barang kawan tanpa keizinan. Jaga barang yang diamanahkan oleh ibu ayah sebaiknya. Kurangkan keluar masuk tandas kerana ia mengganggu proses pembelajaran di sekolah.
Pesanan ini mendisiplinkan anak. Sekurangnya mereka tahu garis sempadan yang perlu diikuti. Mereka tidak berdisiplin bukan kerana nakal, tetapi mereka tidak diajar untuk mematuhinya.

3. Doa mujarab.
Letak tangan kanan di ubun-ubun kepala anak, kemudian baca doa ini.
اللهم حفظه كما حفظت من عبادك الصالحين.
” Allahumma haffazhu kama haffzta min ‘ibadikassolihiin”
Ya Allah jagalah anakku seperti Engkau menjaga hambaMU yang soleh”
اللهم فقهه فى الدين وعلمه التأويل
“Allahumma faqqihhu fid diin, wa’ allimhutta’wil”
Ya Allah berikanlah kefahaman kepadanya tentang agama dan ajarilah ia ilmu ta’wil ( tafsir Al-Qur’an)
Amalkanlah selalu, jangan terlepas. Doa adalah vitamin untuk minda dan fizikal anak. Ia menjadi pelindung dan membawa keberkatan dalam hidup anak. Doa yang baik adalah lambang keredhaan ibu ayah dan anak akan beroleh redha Allah SWT dengan asbab doa ini.

4. Penyerahan muktamad.
Serahkanlah sepenuh kepercayaan kepada pihak sekolah dan guru yang mendidik. Usah timbul perasaan ragu dan rasa tidak percaya.
Bina ukhuwwah dengan guru, saling bekerjasama dan ucaplah ” Saya serahkan anak ini untuk cikgu didik, betulkan mana yang silap, pandulah mana yang tersasar”

Sumber: Aminah Mat Yusoff

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bila Ada Menumpang Kasih, PJJ Punca Gangguan Orang Ketiga, Ini Respon Peguam

Akronim PJJ tidak asing lagi bagi kita. Ada yang kata istilah ini perkahwinan jarak jauh dan ada juga memberi istilah percintaan jarak jauh.

Apa jua maknanya ia memberi makna menjalani kehidupan sebagai suami isteri jarak jauh bukanlah suatu yang mudah.

Bagi pasangan PJJ cabaran yang terpaksa di lalui adalah masalah cemburu dan kesetiaan pasangan.

Nampak biasa-biasa aje perkahwinan PJJ ni atau perkahwinan jarak jauh ini, namun ia memberi kesan yang tidak baik untuk hubungan suami isteri.

Menerusi satu posting daripada seorang peguam, Suriati Ab Ghani mengakui masalah rumahtangga berpunca daripada PJJ akibat ada orang ke tiga.

Dia menasihati pasangan suami isteri tidak harus hidup selamanya berjauhan. Cari ikhtiar untuk tinggal bersama untuk memastikan kebahagiaan rumah tangga.

EXTRA TIP UNTUK PJJ

1. Kena selalu berhubung.

Sekarang dah banyak medium nak berhubung. Berhubung yang ini kita fokus pada mesej. WhatsApp ada, Telegram ada atau FB messenger pun ok. Tak kesah lah kalau terpaksa mesej pagi, petang, siang, malam.

Supaya pasangan kita tahu, kita selalu ambil berat tentang dia.

2. Hantar pesanan bergambar.

Maksudnya hantar lah gambar selalu. Macam orang bercinta, kan selalu hantar gambar selfie. Dah kalian tinggal seorang, memang selfie lah kerjanya.

Tengah masak pun hantar gambar, tengah jem hantar gambar, dekat pasar hantar gambar. Kadang tengah kena marah dengan bos pun sempat hantar gambar.

3. Telefon hari-hari.

Ini antara tips yang paling utama dia kata. Dengar suara pasangan kita. Kalau duduk serumah, boleh bersembang bila masing-masing dah balik rumah.

Kalau duduk berjauhan ni, kena juga dengar suara pasangan hari-hari. Ini terapi dalam rumahtangga. Suara dan kata-kata pasangan kita tu, kadang jadi ubat ketenangan.

Alah nak bercakap telefon sekarang dah murah. Kalau pakai WhatsApp call tu, kalian boleh bercakap tanpa henti berjam-jam. Sebab pakai data internet.

Kalau ambil pakej famili dengan telco, boleh dapat pakej telefon tanpa limit. Telefonlah 24 jam pun tak apa.

4. Tulis kad atau surat cinta ke pasangan.

Ini rare. Tapi yang biasa buat akan rasa istimewa. Kalian yang PJJ kan duduk rumah asing-asing. Haa! Kirimlah surat.

Tak payah tulis panjang-panjang, tulis sikit sikit pun tak apa. Sembur pewangi sikit, lepas tu pos.

TIP KELUARGA BAHAGIA

Perkahwinan itu adalah perkara yang tidak boleh dipandang remeh. Ramai pasangan yang berkahwin sentiasa inginkan kebahagiaan dalam rumahtangga.

Rendahkan ego, suasana kembali ‘sejuk’ bila ada yang memujuk.

Bergaduh dgn pasangan ni, limitnya cukup dgn sehari semalam.
Kalau lebih dari tu, itu EGO.Bergaduh pagi, ptg baik balik…bergaduh ptg, mlm baik…bergaduh mlm, keesokan pagi kena baik…jgn dipanjangkan atau dibiarkan pergaduhan tu smpai berhari2.Tak bercakap, bermasam muka, buat xtahu antara satu sama lain.

Siapa yg minta maaf dulu, siapa yg mula bercakap dulu, siapa yg dah buat mcm biasa balik, maka dia lah yg terbaik sbb dia bleh kawal dan rendahkan ego dia. Sapa yg tgu org lain minta maaf, siapa yg tgu org lain mula bercakap dulu, maka dia lah yg PALING EGO dlm rumah tu…

Suami isteri, masing-masing ada ego

Lelaki ada ego, perempuan ada ego..
Kena tahu ego ni kegunaannya utk apa…yg lelaki klu nk dihormati isteri, maka jgn guna ego sbb ego lelaki kebanyakannya akan memakan diri sendiri…akhlak, perangai, pertuturan, perbuatan, budi bahasa si lelaki tu yg menyebabkan isteri taat dan hormat suami.

Bukan kita kena EGO TINGGI, baru isteri hormat dan taat kpd kita.
Lama-kelamaan isteri akan menyampah, meluat, bosan bila kita asyik menggunakan EGO kita utk memenangi apa saja perbalahan, pergaduhan dan pertengkaran yg asalnya bermula akibat daripada kesilapan kita sendiri.

Trust me, hubungan yg bahagia, hubungan yg harmoni, pasangan yg gembira, kedua-dua suami dan isteri tolak ego ke tepi…siapa salah, dia mintak maaf…siapa yg silap, dialah yg perbetulkan.

Siapa yang sedar pasangan dia buat salah n silap, dialah yg kena bagi teguran dan nasihat. Siapa yang kena tegur dan kena nasihat, dia lah yang kena berlapang dada dan terbuka dengan teguran dan nasihat tersebut.
Simple…


Rupanya 5 Barang Hotel Boleh Ambil ‘Free’ Sebelum Checkout’, Info Ni Bikin Netizen Teruja.

Dengar cerita banyak hotel penuh, malah di Langkawi pun hotel lima bintang dah ‘sold out’. Maklumlah dah lama terkurung, inilah masa untuk bercuti bersama keluarga.

Biasanya jika bercuti dan menginap di hotel sudah tentu tidak membawa kelengkapan kebersihan diri disebabkan sudah disediakan oleh pihak hotel.

Namun tahukah anda sebelum ‘checkout’ ada beberapa kelengkapan yang disediakan oleh hotel boleh dibawa pulang sebagai kenangan.

Sebagaimana perkongsian pekerja hotel ini menerusi akaun TikTok The Manohara Hotel Yogyakarta ni menunjukkan senarai barang hotel yang boleh bawa balik sebelum checkout.

Barang-barang hotel yang boleh bawa balik ialah:

1. Laundry bag
2. Air mineral
3. Notepad
4. Selipar
5. Lotion, ubat gigi, gel mandian dan syampu

Boleh dijadikan kenangan semasa bercuti. Boleh ambil saja.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Nak Malu Apa, Aku Bukan Mengemis Mintak Duit Orang…”Tukar Duit Syiling Ke Kedai Untuk Tampung Belanja. Suami Ni Kongsi Pengalaman!

Realiti hidup ada pasang surutnya, sekejap kita berada di zon selesa terkadang diuji dengan pelbagai masalah, begitu juga dalam kehidupan rumah tangga. Tentunya setiap kita ada jalan ceritanya yang tersendiri.

Umpamanya perkongian daripada Firdaus Shakirin ini, ada sahaja usahanya untuk memastikan perbelanjaan keluarga dapat dilunaskan dengan caranya yang tersendiri. Bahkan dia menyatakan, “Nak malu apa, kita bukan mengemis mintak duit orang…”

Ikuti perkongsiannya di sini.

Saya penah ke satu kedai makan ni, saya tanya kedai tu, nak tukar duit syiling tak…dia tanya balik, ada banyak ke…saya kata dalam 100 mungkin, tapi saya tak kira lagi…dia kata boleh, bawak mai…

Saya balik, saya kira…dapat dalam 75 ringgit, terus bawak pergi kedai tu…dia bagi duit kertas 75 ringgit…saya balik, saya letak dalam beg isteri 50, dompet saya 25…
Gaji seminggu lagi…

Masa kira duit syiling, wife tanya, duit tak cukup ka…nak dia ambik duit simpanan tak…

“Tak apa, jap lagi abang tukar duit syiling ni, ada la duit belanja…”

Dari anak sorang sampai anak 3 penah buat macam tu…benda tiba-tiba yang tak dijangka macam susu habis, pampers habis, bila tengah bulan kita pergi beli, terus bajet jadi lari…saya cakap kat diri sendiri,

“Nak malu apa, aku bukan mengemis mintak duit orang, pinjam sana sini, gadai barang kemas bini…”

Tanya kedai nak duit syiling ke tak ja pun…tu pun ada ketika time tanya, orang tengok lain macam…kadang-kadang ada jugak kedai yang tak nak, terpaksa pergi kedai lain…untuk bagi anak bini makan, tak dan langsung nak pikir tentang malu…

Kalau bergantung harap sepenuhnya pada duit bini, bleh la nak malu…ini duit syiling sendiri, hasil tabungan sendiri…

Sampai sekarang saya simpan duit syiling…nampak banyak ja, kira dan letak tepi…pastu menabung lagi…nanit time sesak, time perlu untuk tukar, baru saya tukar…

Susah dalam alam perkahwinan ni, lain orang, lain kesusahannya…ada yang smpai kena gadai barang kemas, ada yang smpai pinjam duit kawan, ada yang sampai ikat perut tak makan…tapi, kita laki bini atak adanya nak bagi tahu semua orang kita ni tengah sesak, tengah susah…Kita berdua ja yang tahu…

Takat mana yang kita ada, kita cuba ikhtiar guna untuk dapat duit belanja…ada sorang kawan ni, dia cagar telefon kat member, kalau dia tak dapat bayar, ambik la telefon dia tu.

Janji ada duit nak bagi anak bini makan…sampai tera tu…tak pernah rasa? Untunglah…kalau penah rasa, maka itu cuma sebahagian daripada perjalanan alam rumahtangga kita sebagai suami dan isteri…ke depan ni, macam-macam cabaran lagi…

Semoga kita tabah menghadapi…InsyaAllah…

Meninjau di ruangan komen, ramai berkongsi pengalaman hidup dan menjadikan amalan menanbung duit syiling sebagai kelaziman.


Elak Bau Busuk Pada Bekas Simpan Makanan, Ibu-Ibu Amalkan Cara Mudah Ini!

Bagi ibu-ibu yang bekerja atau suri rumah yang mahu memudahkan kerja dapur, pasti banyak bahan mentah yang telah dipersiapkan lebih awal.

Mengisar cili, bawang merah dan bawang putih juga kisaran bahan-bahan lain pastinya amat membantu kerja-kerja memasak anda.

Semua bahan ini mungkin sudah disiapkan awal hujung minggu. Namun yang membuatkan kita malas untuk meletakkan kesemua bahan ini dalam bekas plastik adalah disebabkan bau yang ditinggalkannya.

Bau bekas plastik ini seakan berbau hapak dan kurang enak walaupun telah dicuci berkali-kali. Lebih-lebih lagi apabila makanan jenis berminyak dan bertambah sukar untuk dicuci. Bagaimana mengatasinya masalah bau ini?

Roti

Kepingan roti putih ini sangat banyak kegunaannya pada kita. Selain meletakkan di dalam kereta yang baru di beli, roti putih ini juga boleh anda letakkan di dalam bekas plastik yang sudahpun dicuci. Carik-carikkan roti di dalamnya dan tutup kemas. Biarkan semalaman dan lihat hasilnya.

Garam

Garam yang bersifat alkali mampu meneutralkan rasa dan bau yang terperangkap di dalam bekas plastik. Ambil satu sudu makan garam dan masukkan ke dalam bekas plastik berkenaan. Tutup dan goncang supaya seluruh kawasannya terkena garam. Biarkan seketika. Ia bukan hanya menghilangkan kesan makanan yang terperangkap bahkan juga menghilangkan baunya.

Lemon

Rendaman lemon dengan air panas juga dikatakan baik untuk menghilangkan masalah bau ini. Biarkan seketika asid masam lemon meresapkan baunya dan lihatlah hasilnya.

Kopi

Selain garam dan roti, kopi juga merupakan salah satu cara bijak menghilangkan bau. Kopi membantu menyerapkan bau yang tertinggal.  Masukkan satu sudu kecil serbuk kopi ke dalam bekas yang berbau dan tutup. Biarkan beberapa hari, kemudian barulah dicuci seperti biasa.

Kertas Surat Khabar

Pilihan terakhir adalah menggunakan kertas surat khabar. Ramas beberapa helaian surat khabar kemudian celupkan dengan sedikit air. Letakkannya ke dalam bekas tersebut dan tutuplah kemas. Biarkan selama beberapa hari kerana bahan karbon yang terkandung di dalam kertas surat khabar mampu menyerap bau dari bekas plastik ini. Selamat mencuba.


Bila Muka Penuh Jerawat Pasir, Juru Solek Beri Petua Guna Tomato Ice Muka Jadi Licin.

Setiap kecantikan yang dimiliki oleh seorang wanita biasanya memiliki rahsia tersendiri.

Begitu juga dengan kulit yang cantik dan menjadi idaman ialah kulit yang licin, tegang, anjal dan kemerah-merahan. Bebas daripada jerawat atau kulit merekah. Apa pun untuk tampil cantik berseri memerlukan pelbagai rutin penjagaan.

Nak tahu bagaimana cara untuk menjaga muka menjadi lebih berseri guna cara ini. Ia dikatakan petua daripada juru solek.

Aisyah tau ramai dah tahu petua ni. Tapi tak pe, kot kot ada yang tak tahu lagi. Boleh la try nanti.

Petua ni Aisyah dapat dari sorang MUA dulu. MUA ni citer dulu dia ada makeup kan model yang ada jerawat pasir. Lepas dia advice model tu pakai tomato ice kat muka, kulit model tu licin sangat.

Petua tomato ice ni bukan setakat boleh kecutkan jerawat dengan licinkan kulit, tapi kalau ada parut jerawat pun boleh hilang tau. Kalau konsisten pakai, pori-pori muka pun boleh makin kecik.
Ok jom tengok cara buat tomato ice ni;
.
1. Masukkan sebijik tomato dalam freezer 3-4 jam. Pastu potong dua.
2. Amik sebelah tomato yang dipotong tu pastu basuh sikit dengan air. Pastu baru golek golek tomato tu kat muka sampai tomato tu hancur.
3. Biarkan dia kering 15-20 minit. Pastu baru basuh
**Sehari boleh buat 2 kali. Try konsisten buat seminggu insyaAllah nampak beza nanti.☺

𝙆𝙝𝙖𝙨𝙞𝙖𝙩 𝙩𝙤𝙢𝙖𝙩𝙤 𝙞𝙘𝙚
– 𝙠𝙚𝙘𝙞𝙠𝙠𝙖𝙣 𝙥𝙤𝙧𝙞 𝙥𝙤𝙧𝙞 𝙢𝙪𝙠𝙖
– 𝙠𝙪𝙧𝙖𝙣𝙜𝙠𝙖𝙣 𝙢𝙞𝙣𝙮𝙖𝙠 𝙠𝙖𝙩 𝙢𝙪𝙠𝙖
– 𝙠𝙪𝙧𝙖𝙣𝙜𝙠𝙖𝙣 𝙨𝙚𝙢𝙗𝙖𝙗 𝙢𝙪𝙠𝙖
– 𝙢𝙚𝙡𝙖𝙣𝙘𝙖𝙧𝙠𝙖𝙣 𝙙𝙖𝙧𝙖𝙝 𝙢𝙪𝙠𝙖, 𝙣𝙖𝙣𝙩𝙞 𝙢𝙪𝙠𝙖 𝙥𝙞𝙣𝙠𝙞𝙨𝙝 𝙥𝙞𝙣𝙠𝙞𝙨𝙝
– 𝙝𝙞𝙡𝙖𝙣𝙜𝙠𝙖𝙣 𝙗𝙡𝙖𝙘𝙠𝙝𝙚𝙖𝙙
– 𝙨𝙚𝙠𝙖𝙩𝙖𝙠𝙖𝙣 𝙬𝙖𝙧𝙣𝙖 𝙠𝙪𝙡𝙞𝙩
– 𝙠𝙪𝙧𝙖𝙣𝙜𝙠𝙖𝙣 𝙟𝙚𝙧𝙖𝙬𝙖𝙩

Moga bermanfaat. Selamat mencuba

Sumber: Aisyah Badar Bajrai

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Ini 3 Terapi DIY Suami Kena Tahu, Nak Hilangkan Kepenatan Isteri. Barulah Rumah Tangga Makin Bahagia.

Bergelar seorang wanita masa kini memang mencabar. Jika dulu, ramai wanita tinggal di rumah sebagai suri hati suami menguruskan rumahtangga sahaja. Kini, wanita bukan sahaja suri hati suami sahaja saja di rumah tetapi mempunyai kerja yang sama turut membantu suami supaya ekonomi keluarga bertambah stabil.

Cabaran wanita sama sahaja sama ada bekerja atau tidak, tetap ada tahap kesukaran yang dilaluinya sehingga menyebabkan emosi tidak stabil sehingga menjurus kepada tekanan perasaan. Sehingga jika tidak dapat dikawal boleh menjejaskan tahap pernafasan dan mudah marah sehingga anak-anak menjadi mangsa.

Pagi tadi isteri saya bagitahu dia dah mula rasa berdebar-debar. Rasa macam sesak je dada. Dia juga mengadu jadi mudah marah sejak akhir akhir ni.

Ish! Bahaya ni! Tak boleh pandang ringan dah ni kalau isteri saya mengadu macam ni. Ni dah ada tanda-tanda ringan depresi emosi ni.

Yelah, isteri saya ni kerja kat klinik. Kat sana dia kena hadap karenah pesakit yang tak berhenti. Kat rumah kena pula mengadap karenah anak dan suami. Ni belum jadi surirumah sepenuh masa tu. Tak dapat saya bayangkan betapa penatnya para surirumahtangga yang 24 jam non-stop bekerja di luar sana.

INI TERAPI DIY SUAMI KENA TAHU

Nampak je isteri saya macam tu, terus saya buat ‘ terapi DIY ‘ pada dia tadi. Terapi ni semua suami boleh buat pada isteri masing masing.

Listening Therapy

Pertama saya buat Listening Therapy. Saya mintak sungguh dia cerita pada saya. Saya paksa dia cerita kalau dia ada tak puas hati dengan saya. Rupa rupanya memang ada. Rasa tak puas hati tu dah seminggu lamanya tapi dia pendam! Benda tu benda remeh je tapi sebab dia pendam tu yang benda remeh tu jadi membusuk dalam dada.

Saya biar je dia luah semua tanpa saya jadi ‘judgemental’. Saya biarkan je dia luah semua dan hati saya terima je semua luahan dia. Alhamdulillah tiba-tiba si dia bagitahu saya ‘ terima kasih abang. Boleh luah ni pun dah buat saya lega’.

Hugging Therapy

Tapi saya tak puas hati lagi. Saya buat terapi yang kedua iaitu Hugging Therapy. Perempuan ni kalau stres kebanyakannya sebab stress dalaman. Nak urus stres dalaman ni kena guna cara dalaman juga. Caranya adalah kita betulkan dan bahagiakan dalaman isteri kita dengan cara kita naikkan hormon Oxytocin si dia.

Cara mudah nak naikkan hormon Oxytocin tu adalah dengan pelukanlah. Saya peluk je isteri saya dalam setengah jam juga. Korang akan perasan tiba tiba pernafasan isteri kita tu akan berubah menjadi dalam dan juga teratur masa kita tengah peluk tu. Tu tanda hormon Oxytocin isteri kita tengah meningkat dan si dia dah berada dalam keadaan yang sangat tenang la tu!

Massage Therapy

Selain daripada Hugging Therapy, saya buat juga terapi DIY yang ketiga iaitu Massage Therapy. Ni pun salah satu cara untuk naikkan hormon Oxytocin dan turunkan stress hormone isteri kita. Urut je kat belakang dan belikat isteri kita tu. Tu lah tempat terbaik nak urut isteri yang kepenatan akibat banyak buat kerja rumah yang bertimbun tak siap siap tu. Perlahan lahan otot yang keras dan kaku di bahagian belakang tu akan jadi lebih rileks dan lembut.

Tahu tak apa isteri saya cakap lepas saya buat Massage Therapy tu? Dia cakap ‘Abang. Dah hilang dah! ‘

Rupanya semua depresi emosi ringan dia dan semua kepenatan dia hilang sekelip mata! Semua rasa berdebar, rasa sesak nafas dan rasa penat tu hilang macam tu je! Ni sekarang isteri saya tengah tersenyum senyum gembira macam baru dapat gelang emas gayanya . Kalaulah semua suami tahu dan praktik ilmu terapi DIY ni, alangkah bahagianya rumahtangga!

Moga kebahagiaan suami isteri makin bahagia sehingga akhir hayat.


Anak Sepatutnya Bagi ‘Sesuatu’ Pada Orang Tua, Bukannya Tunggu & Berebut ‘Sesuatu’. Deep Perkongsian Ni!

Perkongsian berkenaan harta pusaka ini wajar untuk kita renung-renungkan bersama agar dapat memberi peringatan bukan sahaja untuk diri kita malah untuk adik beradik kita juga. Diharapkan melalui pembacaan ini dapat sedikit sebanyak menginsafkan diri dan insiden perebutan harta pusaka tidak terjadi di dalam ahli keluarga kita.

Untuk itu, jom baca perkongsian ini.

Pesan kat adik-beradik…Bila dah besar, dah ada kerja, dah ada pendapatan, dah ada duit, cari harta sendiri…beli rumah, beli tanah, beli aset…

Bagi ada harta dengan nama sendiri. Jangan direbutnya tanah sekangkang kera dikampung tu nanti…jangan disebabkan harta tak seberapa itu, kita adik beradik bergaduh, bermasam muka.

Tak guna…

Kita ni sulung ke, kita ni lelaki ke, nanti bahagian kita lebih dari adik beradik yang lain ke, jangan pikir, jangan berharap…jangan letak target yang kita nak rumah, kita nak tanah, kita nak kebun atau kita nak sawah…

Jangan…

Sebab nanti bila tak dapat, kita mula la nak marah, nak bergaduh dan nak menuntut…walhal ketika “harta” tu ada, bukan kita yang jaga, bukan kita yang usahakan, bukan kita yang berbakti…tup-tip bila harta tu dah tiada pemiliknya, kita nak sangat-sangat “hak” kita…

Hak apa yang kita nak? Hak apa yang kita tuntut? Kita berhak ke?

Usaha sendiri untuk kumpul harta sendiri tanpa perlu meletakkan harta pusaka sebagai matlamat kita, cita-cita kita…yang lebih utama ialah menjaga ibubapa kita, baik sihat mahupun sakit tanpa perlu mengharapkan apa-apa dari mereka.

Ini tak, kita buat mereka seperti bola…sekejap pass sana, sekejap pass sini…

Kita sebagai anak yang perlu bagi “sesuatu” kepada orang tua kita dan bukannya menunggu dan berebut “sesuatu” hasil penat lelah mereka…

Kalaulah kita berebut menjaga orang tua kita sebagaimana kita berebut harta pusaka, mesti untung orang tua kita kan…tapi banyak yang jadi bodoh dan hilang akal hanya disebabkan sesuatu yang bernama “harta pusaka”…

Time sakit tak nak jaga, time dah tiada datang menuntut pula..


“Ujian Tanpa Diduga. Kun Faya Kun.” Fedtri Yahya Kongsi Perkembangan Terbaru, Warganet Titip Doa!

Pengacara dan penulis lirik terkenal, Ahmad Fedtri Yahya,39, baru-baru ini dilaporkan mengalami kemalangan dan dimasukkan ke hospital. tersebut dikongsikan oleh isterinya, Nurul Anati Ismail, yang memohon orang ramai mendoakan suaminya.
“Assalamualaikum. Suami saya, Ahmad Fedtri Yahya, terlibat dalam kemalangan dan selesai menjalani pembedahan malam tadi.

“Banyak kecederaan di muka. Semuanya sudah dijahit sempurna. Alhamdulillah. Doakan yang terbaik untuk kesembuhannya,” katanya.

Terbaru, menerusi laman facebooknya, Fedtri berkongsi perkembangan terbarunya yang semakin pulih.
Salam Jumaat. Hari berkah. Ujian tanpa diduga. Kun faya kun…
Semoga menjadi kafarah dosa. Pasti ada hikmah…
Syukur atas ujian ini. Betapa baiknya Allah dengan menghadirkan orang sekeliling yang cukup-cukup baik. Nikmat yang cukup besar Doakan kesembuhan untuk semua. Tulis Fedtri di laman facebooknya.

Salam Jumaat. Hari berkah. Ujian tanpa diduga. Kun faya kun… Semoga menjadi kafarah dosa. Pasti ada hikmah……


Begini Cara Isteri Kena Goda Suami Supaya Makin Sayang! Salah Satunya Buat Kejutan Istimewa Buatnya

Pastinya ingin memiliki keluarga bahagia adalah impian buat pasangan yang melangkah ke alam perkahwinan. Biarpun telah mempunyai anak yang ramai, semarak kasih sayang harus sentiasa menjadi perkara utama dalam hidup.

Justeru itu, jom kita semak 8 panduan mengekalkan cinta agar kasih sayang kekal bersemarak hingga ke akhir hayat

1. Buang syak wasangka

Perkara paling utama untuk mengukuhkan cinta yang sedia ada ialah menjauhkan diri daripada syak wasangka terhadap pasangan. Ada banyak sebab yang memungkinkan hubungan jadi hambar dan tak semestinya berpunca daripada orang ketiga. Kesilapan anda terlalu mudah menaruh syak kepada pasangan boleh menyebabkan kasih sayang menjadi hambar dan boleh menjadi pudar.

2. Betulkan mana yang silap

Sebagai suami atau isteri, anda juga perlu sentiasa betulkan diri. Tak cukup dengan menyelidik diri sendiri tetapi anda perlu berbincang dan berterus terang dengan pasangan. Cari masa dan ketika yang sesuai kemudian berundinglah. Jangan terkejut jika pasangan tak nak berbincang. Cuba dan cuba tapi jangan pula setiap hari! Berikan pasangan anda masa!

3. Luah apa yang dirasa

Senaraikan kelemahan yang anda rasai sendiri. Jika terasa salah sendiri, berusaha untuk mengatasi kesilapan tersebut. Jangan berbangga diri mengatakan diri tidak bersalah. Sebagai manusia, kita semua tak sempurna. Kita miliki kelebihan dan dalam masa yang sama, kita juga mempunyai kelemahan.

4. Pukau pasangan dengan kasih sayang

Kasih sayang bak benih tanaman. Jika benih tersebut sentiasa disiram dan dibaja, ia akan tumbuh subur. Sebaliknya jika dibiarkan tanpa siraman dan baja, akan layu dan mati. Anda perlu gunakan luahan sayang dan belaian mesra.

Luahkanlah rasa kasih anda dalam nada yang amat romantis dan menggoda, ciumlah pasangan anda dengan penuh rasa cinta. Bimbang dikatakan buang tabiat? Ketepikan kebimbangan tersebut! Lakukan saja dan jika benar perkataan tersebut keluar dari mulut pasangan anda, jawablah dengan penuh kasih sayang dan suara menggoda. Anda lakukan semua itu sebab rasa cinta dan rindu yang amat sangat kepada pasangan.

5. Buat kejutan

Sebagai contoh, jika selama ini hari jadi suami atau isteri atau majlis ulang tahun perkahwinan hanya disambut biasa, sekadar ucapan, kad dan hadiah, tukarlah kebiasaan tersebut kepada satu majlis hari jadi agak luar biasa, tak perlu besar, cukup disambut dengan bersama pasangan dan anak-anak tetapi dalam suasana yang berbeza daripada sebelum ini.

6. Imbangi antara kerjaya dan rumah tangga

Keseimbangan wujud apabila anda berjaya memberikan tumpuan tidak berbelah bahagi kepada rumah tangga dan kerjaya. Tumpuan 100% kepada kedua-duanya dapat dilakukan bila anda mampu membahagikan masa sebaiknya.

Elakkan bekerja lebih masa tanpa perancangan sebelumnya. Kalau tak boleh dielakkan juga, bawalah kerja balik ke rumah tetapi pastikan pasangan dan anak-anak diberikan perhatian lebih dulu. Maklumkan kesibukan tiba-tiba anda kepada pasangan agar pasangan tidak ternanti-nanti hingga boleh timbul kekeliruan dan salah faham.

7. Kualiti masa bersama

Pastikan anda mempunyai masa untuk pasangan. Biasakan anak-anak tidur cepat, anggaran jam 9 malam atau paling lewat 10 malam adalah masa sebaiknya untuk kanak-kanak tidur.

Jadi, anda mempunyai antara satu hingga dua jam untuk diluangkan bersama suami isteri. Misalnya, menonton televisyen bersama, bergurau senda, berbual dan paling penting untuk berbincang tentang segala perkara berkaitan hubungan dan perkahwinan.

Wujudkan satu sesi perbincangan keluarga melibatkan suami isteri dan anak-anak. Peruntukkan juga satu hari penuh daripada masa seminggu anda untuk melakukan pelbagai aktiviti bersama suami isteri dan anak-anak.

8. Doa

Sentiasa berdoa agar kasih sayang suami isteri sentiasa utuh, kekal dan mekar hingga ke akhir hayat. Tak perlu tunggu waktu solat sahaja sebaliknya berdoalah setiap ketika kecuali ketika qada hajat (buang air kecil atau besar).

Insya Allah, dengan segala ikhtiar dan doa anda kepada-Nya, kasih sayang suami isteri akan kembali bersemarak dan kekal hingga akhirnya.


“Kalau Nak Belajar Oversea, Hafal Al-Quran Dulu…” Tegas Hal Agama, Anak Cemerlang Akademik. Inspirasi Kisah Keluarga Ni.

Ibu bapa adalah cerminan kepada anak-anak untuk membesar sebagai generasi yang baik.

Begitu juga halnya dalam membentuk peribadi anak-anak sebagai orang Islam untuk menjadi hamba dan khalifah yang baik.

Bukan untuk mendabik dada atau riak tujuan perkongsian ini, namun katanya untuk memberi manfaat.

Seterunsya ikuti perkongsian ini.

Saya pernah pinjam contoh karangan English untuk rujukan anak sulung saya semasa dia Form 3. Kagum dengan bahasa dan ayat yang digunakan.


Wanita Ni Kongsikan Pengalaman Bila Perginya Orang Tersayang. Ni Yang Perlu Dibuat!

Membayangkan detik perginya insan yang tersayang dalam keluarga tentunya kalau boleh tidak mahu dibayangkan.

Sedar betapa sedih dan pilu perasaan yang bakal ditanggung dan kepayahan yang dilalui bila orang yang selalu berada disisi yang sebelum ini dialah tempat kita sandarkan harapan malah menjadi tulang belakang dalam kita melalui kehidupan ini.

Namun siapalah kita untuk menolak ketentuan takdir, kerana kematian itu adalah suatu perkara yang pasti.

Jika bukan pasangan kita yang ‘meninggalkan’ kita, mungkin kita pula yang meninggalkannya. Hanya masa yang menentukannya.

Atas sebab ini juga, melalui perkongsian daripada wanita ini berkenaan beberapa perkara perlu diambil berat oleh kita pada hari ini, sebagai usaha  untuk melengkapkan diri dalam membuat persediaan untuk menghadapi detik itu. Jadi bolehlah dihadam sebaiknya untuk info bersama.

Pengalaman kehilangan ‘my other half’ membuatkan saya ingin berkongsi beberapa perkara sebagai persediaan anda menghadapinya nanti. Sesuatu yang PASTI berlaku. Ianya samada kita ditinggalkan atau kita yang meninggalkan…

1. Mesti tahu & faham bahawa tiada apa milik kita, semuanya pinjaman belaka.

2. Sentiasa berdoa supaya kita & pasangan dianugerahi pengakhiran yang terbaik.

3. Perlu saling mempercayai pasangan kita. Maklumkan kpd pasangan psswrd hp, email, myeg & pin no kad2 ATM dll. Pin No ATM perlu supaya boleh keluarkan duit2 yang ada. (Wp begitu semua duit perlu diagihkan mengikut faraid.)Sebaik shj kita daftar utk dptkan sijil kematian, semua acc akan dibekukan.

4. Buat salinan ic pasangan, sijil kematian, surat permit pengkebumian, laporan doktor, sijil nikah, surat beranak & ic anak2. Dokumen2 ini perlu disahkan. Simpan di dalam satu file beserta salinan original. Bawa file ini bila membuat semua urusan berkaitan.

5. Maklumkan kepada pasangan semua tanggungan (bil-bil bulanan, kad kredit, pinjaman bank, hutang-hutang etc) dan juga semua aset (rumah, tanah, simpanan) yang ada. Ini akan memudahkan byk urusan utk uruskan hutang-hutang & harta-harta yang ditinggalkan.

“Kita yang ditinggalkan akan rasa susah, tetapi yang meninggal akan lebih susah jika hutang-hutang & harta-harta tidak diurus dengan segera”

Jika kita betul-betul sayangkan pasangan kita, 2 perkara ini lah yang perlu kita uruskan sesegera mungkin.

6. Hubungi bank-bank yang berkaitan supaya outstanding bil tidak dikira faedahnya. Kita juga boleh claim khairat kematian daripada bank/insurance/socso/epf etc. (Ada time limit untuk claim. EPF dalam tempoh 6 bulan tapi Bnk Rakyat dalam masa 3 bulan sahaja. Kalau lewat, hangussss)
Pastikan juga semua akaun diatas ada penama supaya boleh terus diuruskan tanpa memerlukan surat urus tadbir.
*SOCSO ada pencen bulanan untuk waris

7. Kepada isteri2, belajar mengenai IDDAH. Tempoh iddah adalah 4BULAN 10HARI. Bukan 44 hari ye?

8. Ambil tahu mengenai pengagihan harta. Apa itu FARAID. Perlu tahu siapa yang berhak ke atas harta yang ditinggalkan & berapa banyak yang perlu diagih2kan. PENAMA bukanlah bermakna harta ditinggalkan seratus peratus kepada mereka. Penama WAJIB menguruskan pbahagian harta mengikut syariat yg tlh ditetapkan. Jangan sampai termakan harta ANAK YATIM!

9. Jika berkemampuan, mencarumlah dengan mana2 takaful utk semua pinjaman bank, diri sendiri & keluarga. Wang tuntutan takaful blh mbantu mlangsaikan hutang2, meneruskan kelangsungan hidup serta blh disedeqahkan/diinfaqkan atas nama pasangan.
*Money is not everything, but everything needs money*

10. Selain dari di atas, jagalah silaturrahim antara ahli keluarga, ipar duai, sahabat handai, jiran tetangga & sesiapa sahaja. Insyaallah, mereka ini lah yang akan datang membantu bila kita rasa begitu kehilangan, keseorangan & tidak berdaya.

11. Bersedialah daripada sekarang. Jangan tunggu-tunggu lagi sebab malaikat maut boleh datang menjemput kita pada bila2 masa sahaja. Panggil pasangan & bincangkan perkara ini.

Dengan sdkt pkongsian ini, diharap bila sampai masanya nanti, kita (terutama isteri2) tidak akan hilang punca.

Allahualam.


10 Tanaman Wajib Tanam Di Rumah. Sesuai Untuk Newbie Jadikan Panduan!

Sejak perlaksanaan PKP kira-kira empat bulan lalu, muncul hobi baru di dikalangan kita antaranya hobi memasak dan berkebun. Jika sebelum ini tidak ramai yang pandai memasak atau bercucuk tanam, kini sebaliknya.

Hanya di rumah telah memberikan kebaikkan tanpa kita sedari. Kini walaupun sudah banyak sektor telah dibuka ekoran penularan virus Covid-19 semakin kurang di negara ini, hobi baru ini tetap diteruskan.

Trending sekarang, aalah satunya adalah aktiviti berkebun. Ramai yang berkebun di halaman rumah. Selain dapat jimat belanja dapur, ia membuatkan kita rasa bahagia apabila melihat tumbuh-tumbuhan ini tumbuh subur.

Sebagaimana perkongsian ini, menyediakan ilmu 10 tanaman yang sesuai ditanam dalam rumah. Boleh lah jadi panduan untuk newbiew yang baru nak mula bercucuk tanam.

Apakah Jenis Tanaman Yang Sesuai Dalam Rumah

Tanaman boleh menceriakan ruang rumah, dan boleh menjadi sangat berguna untuk menyegarkan udara, memasak, dan sebagai hiasan.

Jadi, mari kita tengok apakah 10 jenis tanaman yang menguntungkan di Malaysia kalau ditanam sendiri:

1) Cili Padi

Bagi yang gemar makan pedas, cili padi ni memang antara bahan dapur yang selalu kena ada dalam peti.

Kalau makan tak rasa pedas cili padi tu macam hilang nikmat makanan tu! Jadi, apa kata pada yang minat dengan cili padi cuba tanam sendiri dekat rumah.

Nak makan pun senang, dapat petik yang segar lagi. Caranya mudah saja, anda hanya perlu potong cili padi dan ambil bijinya.

Sediakan pastu berisi tanah dan masukkan biji cili tadi dan siram dua kali sehari. Kalau anda nak guna benih cili yang jual di kedai tu pun boleh juga.

Bila dah nampak anak pokok cili dah mula bercambah, anda boleh alihkan ke pasu yang lebih besar jadi pokok cili anda boleh lah membesar dengan jayanya.

Serius, cantik sangat bila dah start keluar cili-cilinya nanti. Nampak warna-warna merah, hijau tu pun dah terliur rasa nak tambah nasi!

2) Daun Bawang

Daun bawang ni memang dikira pelengkap selera lah kalau pada yang minat tu. Makan apa pun mesti nak tabur daun bawang, lagi-lagi kalau makan sup.

Paling tak best bila nak beli daun bawang ni, tak boleh nak beli sikit-sikit. Bila simpan dalam peti lama-lama, terus jadi lembik dan tak sedap dah makan.

Jadi, kalau anda tanam daun bawang ni sendiri memang lagi bagus. Haaaa..bayangkan setiap kali nak masak, dapat potong yang segar je dari pokok. Best kan? Nak tanam pun kena ada bawang merah tu je.

Potongkan dulu bahagian atas bawang merah tu sikit untuk cepatkan percambahan dan tanamkan bahagian akarnya di dalam pasu yang bertanah. Pastikan anda siram sekali sehari dan pokok mendapat cahaya matari.

Dalam 3 minggu macam tu, ia akan mula membesar. Ada juga cara baru yang mana orang gunakan papan telur untuk tumbuhkan daun bawang ni.

Basahkan papan telur dan letak tanah sedikit pada setiap ruangan tu dan letakkan bawang merah yang dah dipotong bahagian atasnya di situ.

Bila dah besar dan tinggi daunnya, bolehlah memotong daun bawang yang nak digunakan.

Ni lagi satu bahan yang memang kena ada bila masak sup. Kalau takde ni, boleh lari rasa sup tu tau. Ada juga yang suka ratah daun saderi ni, rasanya sangat rangup dan menyegarkan!

Untuk tanam daun saderi ni, anda perlukan lebihan bahagian akar sayur saderi tu sendiri.

Ambil dalam 3 inci bahagian akar saderi, cucukkan dengan batang lidi dari bahagian luar supaya akar tak mencecah bawah bekas dan rendamkan di dalam bekas berisi air.

Letakkan bekas pada tempat yang kena cahaya matahari. Bila daun saderi dah mula bercambah, boleh alihkan ke pasu berisi tanah dan siram dua kali sehari.

Pastikan tanah sentiasa lembap untuk daun saderi tumbuh dengan segar. Oh, nak cuba resepi lain dari yang lain tak? Mungkin ada yang dah pernah buat, tapi bagi yang belum.

Anda boleh sapukan mentega kacang (peanut butter) pada daun saderi dan makan macam tu je. Sekali makan, pasti nak lagi!

4) Daun Pudina (Mint)

Bila nampak je gambar daun pudina ni terus terbayang air sejuk-sejuk lepas tu letak lemon dan daun pudina.

Enaknya kalau dapat minum masa musim panas ni! Selain femes orang guna letak dalam air, daun pudina ni memang banyak digunakan dalam masakan Arab atau India.

Kalau tu makanan kegemaran anda dan memang selalu masak masakan tu, wajib ada daun ni kat dapur.

Senang sangat tau bila boleh petik je daun pudina masa nak pakai. Bau pun segar sangat, gerenti asyik nak masuk dapur bau pudina je lepas ni.

Macam mana nak tanam? Okay, mula-mula sekali, beli keratan batang daun pudina dan buang daun yang ada di bahagian bawah.

Lepas tu boleh terus cucuk ke dalam pasu berisi tanah dan letakkan di tempat redup. Pastikan anda spray air untuk melembapkan tanah.

5) Daun Ketumbar

Ade sesetengah orang memang sangat gemar dengan daun ketumbar ni, tapi ada juga yang tak tahan dengan baunya.

Daun ketumbar ni pun femes juga dalam masakan India dan Timur Tengah. Hampir semua menu utama mereka akan menggunakan bahan ni. Baik dalam masakan, ataupun sebagai hiasan.

Kalau anda memang sukakan daun ketumbar, sangat berbaloi untuk jadikan tanaman dalam rumah sebabnya caranya tersangatlah mudah.

Dapatkan daun yang ada akar tu dalam 2-3 inci, dan rendam dalam bekas berisi air. Bila dah nampak besar lagi beberapa inci, masukkan ke dalam pasu.

Timbuskan bahagian akar je dalam tanah dan bahagian batang tu pastikan tak masuk dalam tanah jadi pokoknya boleh tumbuh dengan elok.

6) Serai

Serai ni bukan saja wangi tapi kalau nak masak tom yam ke masak lemak cili api ke, memang wajib kena letak ni. Kalau tak memang tak menjadi masakan tu. Percayalah!

Selalu kita tengok serai ditanam atas tanah kat luar rumahkan. Kat kampung-kampung memang banyak, senang sangat bila nak masak je pergi potong kat rimbunan serai tu. Tapi kena hati-hati sebab daun-daunnya tajam.

Tapi, kalau duduk kat bandar, lepas tu rumah pun tak ada tanah nak bercucuk tanam. Haaaa, ni lah yang kami nak kongsi, cara tanam serai dalam pasu pula.

Guna lebihan serai je dan rendamkan bahagian akar dalam bekas berisi air. Akar serai akan mula tumbuh lagi banyak lepas 3-4 hari.

Bila dah ada tunas tu, terus pindahkan masuk dalam pasu dan tanam secara menyerong. Untuk 7 hari pertama, anda kena siram 2 kali sehari, lepas daripada tu, anda hanya perlu menyiram sekali sehari je.

Lepas tu, tunggu je sampai serai anda tumbuh dan anda boleh mula guna dalam masakan. Apa lagi, kalau ada pasu lebih kat rumah tu, bolehlah cuba tanam serai!

Halia ni kalau dekat Malaysia memang femes orang guna untuk buang angin. Ada yang masuk dalam sup, ada yang letak dalam teh, dan ada makan macam tu je.

Untuk tanam halia, pilih halia yang dah bertunas supaya lagi cepat ia membesar. Tanamkan halia tu di dalam pasu dan pastikan ia diletak pada kawasan yang separuh teduh. Jangan bagi kena cahaya matahari secara direct.

Yang ni kena tunggu agak lama sikit sebelum boleh pakai, tapi hasilnya sangat mengguntungkan sebab kuantitinya banyak.

Kalau nak guna halia muda, boleh tuai lepas 6 bulan, tapi kalau nak halia tua pula, kena tunggu lepas 9 bulan.

8) Kunyit

Jangan tak tahu yang kunyit pun boleh tanam sendiri dekat rumah! Kalau nak masak apa-apa menu yang menggunakan kunyit, memang lagi sedap kalau guna kunyit hidup. Rasanya lagi asli.

Bila masak ayam goreng kunyit letak kunyit hidup yang dikisar pun lagi terangkat rasa dia. Nak tanam kunyit ni ada caranya tersendiri, berbeza sikit dari cara-cara yang kita selalu tengok.

Ambil lebihan kunyit yang belum dipotong dan balutkan dalam kertas surat khabar yang lembap. Selepas 2-3 minggu baru tunasnya akan keluar dan masa tu boleh tanam dalam pasu berisi tanah.

9) Bawang Merah/Bawang Putih

Bila masak menu yang kena menumis, memang tak larilah daripada dua jenis bawang ni. Kalau nak senang, kisar terus siap-siap bawang putih dan bawang merah, dan simpan campuran yang dah kisar tu dalam peti sejuk.

Senang sangat sebab masa nak guna je boleh terus ambil dan masukkan. Tak perlu lagi nak kupas, potong dan kisar masa nak masak tu. Jimat masa.

Okay, memandangkan bawang ni memang selalu sangat pakai, memang elok sangat kalau dapat tanam sendiri.

Untuk bawang putih, ambil beberapa ulas dan tanam setiap ulas secara menegak dengan bahagian akar yang diletak dalam tanah.

Pastikan tanaman anda mendapat cahaya matahari yang cukup dan selalunya anda dah boleh mula menuai bawang putih bila daunnya dah mula kekuningan.

Untuk bawang merah pula, potong bahagian atas bawang sampai nampak isi tengah dan potong sikit je bahagian akarnya.

Lepas tu tanamkan 3/4 je daripada bawah bawang ke dalam tanah dan biarkan sampai tumbuh daun.

Bila dah nampak daun, boleh timbus dengan tanah sepenuhnya. Kena selalu gemburkan tanah sekeliling bawang supaya banyak bebawang baru.

10) Bok Choy atau Sawi Cina

Sayur Bok Choy ni sangat sedap kalau dimasak dengan sos tiram, atau dimakan mentah.

Pada yang selalu makan Bok Choy ni memang sangat berbaloi nak tanam sebab selain dari anda boleh makan berapa yang anda nak, kebersihannya juga terjamin!

Caranya, potong pangkal sayur tu lebih kurang 1 inci setengah dan rendam dalam air. Letak di kawasan yang terang supaya ia dapat cahaya matahari yang cukup.

Selepas 1-2 minggu, anda dah boleh pindahkan ke dalam pasu berisi tanah dan biarkan sampai ia tumbuh dengan besar.

Kalau anda ada masa terluang, eloklah cuba menanam mana-mana tanaman yang menawan hati. Seronok tau bila dapat berkebun di rumah, boleh jadi hobi yang sangat menarik juga!

Tak semua pun, satu, dua jadi lah untuk penjimatan di kemudian hari. Selamat mencuba dan semoga tanaman anda membesar dengan jayanya dan membuahkan hasil!


Dasyatnya Nama Dan Jenis Emas Ni! Antaranya  Gelang Lintah, Ekor Kucing & Latok. Baru Tahu!

Sekarang ni viral tentang kepentingan emas sebagai aset pelaburan. Walaupun harga meningkat, barang kemas tetap ada peminatnya. Lebih menguntungkan bila  disimpan atau dipakai dapat tempoh yang lama.

Menariknya, rupa dan nama barang kemas ini pelbagai. Nak tahu? Ikuti perkongsian Akhtar Syamir ini.

IKUTI PERKONGSIAN INI.

Jenis-jenis dan nama emas yang korang patut tahu.

Perhatian kepada para suami. Hari ini saya telah berjaya memecahkan kod rahsia yang digunakan para isteri selama ini.

Telah sekian lamanya kita terpedaya dengan mainan mereka. Rupanya dalam diam minda kita dimanipulasi dengan teknik menanam idea sambil berkias.

Jika tiba-tiba si isteri asyik bercerita pasal kenangan makan biskut tawar, ketahuilah yang dia sedang menyuntik bayangan biskut tawar di dalam minda kita. Apabila tiba saat dan ketika yang sesuai, cincin atau gelang biskut tawar yang akan ditunjukkan.

Pada ketika itu, kita akan menjadi lemah dan terpedaya. Kita akan berkata “ye lah sayang, sama dengan biskut tawar”. Pada waktu itu, sebenarnya kita sudah pun tewas dan gelang emas biskut tawar sudah di pergelangan tangan mereka.

Jika si isteri asyik meminta air boba, berhati-hatilah. Informasi mengenai bayangan biji boba sedang diserap dalam minda kita. Tak lama lagi kita akan nampak biji boba yang berkilauan pula.

Kalau bab petai ni memang kita bila-bila masa sahaja boleh dikejutkan. Sebab isteri saya sendiri selalu makan petai. Kalau suatu hari dia minat kat emas biji petai tu, mungkin saya tak mampu nak menahannya.

Roti bun? Licik kan? Siapa la yang cipta bendealah design ni. Dalam kepala kita terbayang roti Sweety tu. Dalam kepala isteri rupanya bun yang lain. Siapa sangka?

Pulut Dakap. Tak perlu saya cakap lagi. Merata-rata keluar nama ni. Padahal kuih tu suya tak pernah rasa pun. Hari ni baru tau kuih tu macam mana rupanya.

Kena perhatikan, kalau si isteri jenis yang jarang sangat makan Coco Crunch, tapi sejak sebulan yang lepas asyik minta belikan Coco Crunch je, bersedialah. Adalah tu.

Jagung, biji sawi, biji ketumbar, anggur dan latok pun sama. Tak cukup dengan itu, kalau isteri berborak dengan kawan-kawan dia pasal gajah la, kucing la, lipan la, lintah la, diorang tu bukan tengah cerita pasal serangga atau binatang, tetapi pasal emas. Percayalah.

Akhir sekali, kalau isteri tebiat ajak pergi main takraw kat KLCC, sebenarnya diorang nak 2 jenis gelang. Hahaha..

Jadi, sekarang dah tahu kod rahsia diorang kan? Berhati-hatilah dan bersedialah. Buatlah simpanan emas sama ada RM3 atau RM5 sehari. Jadi bila isteri minta, duit pun dah sedia ada. Betul tak? Takdelah pening-pening.

Kalau korang nak ikut saya, saya ada buat cabaran simpan sendiri RM3 sehari untuk beli emas. Setiap hari saya akan ingatkan. Jom join.

Kongsikan nama-nama emas ini untuk maklumat semua. Senang nak pilih jenis apakah yang akan diusahakan nanti.

INI JENIS & NAMA EMAS

Ada tak emas yang korang baru pertama kali tengok? Jom kongsikan jenis yang paling korang minat kat komen.

Jemput follow saya 👉 Akhtar Syamir. Saya selalu menulis mengenai hubungan suami isteri, kekeluargaan dan isu semasa.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.

Kredit: Akhtar Syamir.

BroOhsem


Latih Anak Puasa Perlahan-Lahan, Tak Perlu Desakan Orang Lain. Deep Perkongsian Ibu Rose Ni

Melatih anak-anak kecil berpuasa ini, memerlukan kita menjernihkan hati kita. Fokus untuk melakukannya kerana mencari redha Allah.

Bila kita faham akan perkara ini, maka bila kita mahu melatih anak berpuasa, kita boleh membuat keputusan yang baik sendiri tanpa perlu mengikut apa yang orang lain paksa ke atas kita.

Latih anak puasa tidak perlu habis satu hari

Ada anak yang boleh mula dilatih dari usia 4 tahun atau 3 tahun. Ibu bapanya melatihnya perlahan-lahan. TIDAKLAH terus menghabiskan satu hari, mungkin untuk beberapa jam dahulu. Mungkin untuk tahun itu, hanya berpuasa 1 hingga dua jam sehari.

Dan bila sudah 5 -6 tahun sudah boleh berpuasa penuh dan kuat. Kerana ada anak-anak kecil yang meminta untuk berpuasa. Oleh itu, ibu bapa yang bijak akan melatih anak itu dengan baik.

Apatah lagi bila ibu bapa itu dapat membimbing anak itu agar faham, berpuasa bukan sahaja bermaksud berlapar. Tetapi menahan diri dari melakukan perkara yang salah di sisi Allah dan yang tidak berfaedah.

Latih anak self control

Sesungguhnya, latihan berpuasa untuk anak-anak kecil, melatih mereka ‘SELF CONTROL’ , mengawal diri. Ini termasuklah mengawal diri dari berkelahi dengan adik-beradik atau orang lain, mengeluarkan perkataan tidak elok, menonton rancangan TV yang tidak berfaedah, melawan kata-kata ibu bapa dan banyak lagi. Mengawal diri juga mengajar anak-anak itu untuk mengawal diri dari malas bersolat, mengaji dan belajar.

Bila anak kecil yang sudah faham untuk dibawa bersembang, maka kita boleh menyemaikan kefahaman ini. Walaupun dua jam dia berpuasa, konsep berpuasa itu dia telah faham, dan ini membina corak pemikiran sihat di dalam diri anak itu.

Anak yang dididik dengan sabar, penuh kasih-sayang dan penuh ilmu begini, kita akan mendapati bila mereka masuk sekolah dan menjadi remaja, mereka akan mudah dibawa berunding.
.
Oleh itu janganlah mengherdik ibu bapa yang mula melatih anak berjinak-jinak dengan berpuasa pada usia yang nampak masih kecil, 3 atau 4 tahun. Berpuasa sati dua jam sehari. Asalkan mereka TIDAK memaksa dan menghukum anak mereka sebab tidak berpuasa, berilah sangkaan dan sokongan yang baik kepada mereka. Kerana memang ada anak yang boleh dan mahu berpuasa cuba-cuba pada usia ini.

Pujuk anak kecil puasa tapi tak memaksa

Jika kita lihat dari hadith pun kaum wanita muslim pada zaman Nabi s.a.w juga melatih anak-anak mereka pada usia kecil. Tidak memaksa tapi memujuk dan membantu anak kecil itu untuk melupakan lapar itu dengan memberi mainan.

Dalam riwayat al-Imam Muslim, sahabiyyah Nabi Rubaiyi’ bint Mu’awwiz menceritakan bagaimana mereka pada zaman itu melatih anak-anak mereka berpuasa, antara yang beliau sebutkan:
وَنَصْنَعُ لَهُمُ اللُّعْبَةَ مِنَ الْعِهْنِ فَنَذْهَبُ بِهِ مَعَنَا فَإِذَا سَأَلُونَا الطَّعَامَ أَعْطَيْنَاهُمُ اللُّعْبَةَ تُلْهِيهِمْ حَتَّى يُتِمُّوا صَوْمَهُمْ
(Kami buat untuk mereka mainan daripada bulu. Kami bawa bersama kami. Apabila anak-anak meminta makanan kami berikan mereka mainan tersebut untuk melupakan mereka (makanan) sehingga mereka menyempurnakan puasa”

Ada yang mengatakan mesti mengajar anak solat dan mengaji dulu, itu yang penting. Dalam masa yang sama, kita perlu juga faham, ada ibu bapa dan anak-anak yang boleh melakukan semua ini dengan cemerlang sekali gus dan mereka bukan memaksa dan bukan hendak menunjuk-nunjuk dengan orang lain. Mengapa mereka boleh? Mungkin itulah yang hendak kita pelajari dan bukan cemuhi.
.
Selalunya kita akan mendapati anak-anak mereka itu mencintai beribadah kepada Allah, melakukan perkara-perkara baik, berakhlak mulia. Ibu bapa ini kita lihat orang biasa sahaja, bekerja di pejabat atau ada bisnes sendiri, hidup seperti orang biasa…mereka orang biasa yang sebenarnya telah mewujudkan ISLAM di dalam diri mereka yang menjadikan contoh kepada anak-anak mereka . Dan mereka ini elok untuk kita contohi dan tidak caci atau kutuk atau cemuhi dengan kata-kata seperti; ‘Yang penting ajar solat dan mengaji dahulu…’ Kata-kata seperti ini memberi satu andaian kita menyangka ibu bapa itu tidak mengajar anak-anak mereka akan solat dan mengaji dan hanya memaksa anak-anak kecil mereka berpuasa.
.
Eloklah kita menahan diri dari melontarkan perkataan-perkataan dan sangkaan seperti itu.
.
Sebaliknya, tumpang bahagia kerana ibu bapa itu bijak melatih anak-anak mereka dan berlapang dada serta membuka minda untuk belajar dari mereka.
.
Dalam masa yang sama, kita juga perlu sedar, ada ibu bapa yang telah menyediakan suasana, tarbiyah dan contoh yang baik untuk anak berpuasa. Namun, umur sudah menjangkau 9 tahun, namun masih payah untuk menghabiskan sebulan berpuasa. Jangan pula bersangka buruk kepada diri dengan sangkaan seperti ‘aku ibu/bapa yang tak pandai’. Marahkan diri dan rasa tertekan. Ketahuilah ianya hanya satu situasi yang sebenarnya sedang membantu anda mengeluarkan kehebatan anda dalam mendidik diri dan anak-anak. Be kind to yourself. Raih ilmu dan pohon doa dari yang Maha Mengetahui. Dia yang boleh memudahkan.

Bila usia 8-9 tahun dan boleh tahan lapar dan dahaga

Lagi pun, ramai anak-anak kecil yang boleh menahan lapar dahaga hanya apabila usia mereka mencapai 8 – 9 tahun. Dari segi fizikal ramai anak kecil yang cepat lapar. Oleh itu, latih sahaja perlahan-lahan. Dia belum wajib lagi. Kita hanya mahu membiasakan sahaja. Melatih sahaja. Maka latihlah perlahan-lahan. Tidak perllu bimbang dengan desakan orang lain.

Ibu bapa beri pujian

Untuk ibu bapa anak-anak sebegini, perlu banyak bersabar dan banyak mendidik jiwa anak untuk bersabar menahan lapar. Selagi dia belum baligh, maka kita didiklah dengan perlahan-lahan. Anak-anak sebegini perlu dikuatkan kawalan dirinya terhadap mindanya selain kuatkan fizikalnya, agar dia boleh lasak lagi.
.
Mula dengan mengawal diri dari memikirkan makanan, air dan keletihan. Mereka ini perlu menguatkan hati mereka untuk kemas dalam melakukan sesuatu. Oleh itu banyakkan bercerita mengenai orang yang kuat semangat dan perkara sedemikian. Ajarkanlah doa-doa yang boleh membantu mereka mengawal diri.

Puji mereka bila mereka sudah boleh bertahan lapar untuk separuh hari, kemudian satu hari dan seterusnya. Biar fokus mereka beralih daripada mengingatkan sakitnya lapar kepada gembiranya kerana dihargai oleh diri dan orang lain. Sabar, memahami, mendidik dan senantiasa boleh menyokong mereka mengatasi perasaan mahu mengaku kalah, adalah kunci untuk mereka boleh berjaya.
.
Bagi kita orang luar yang melihat, JANGAN pula mencemuh ibu bapa dan anak ini. Jaga kata-kata kita. Kata-kata seperti, ‘ Ni dah 8 tahun tak berpuasa ni, mak ayah tak pandai didiklah ni.’ Atau membanding-banding dengan anak sendiri yang sudah lengkap berpuasa walaupun baru 6 tahun. Kita beri ibu dan bapa serta anak-anak itu kata-kata semangat.
.
Eloklah mengingatkan diri untuk menahan diri dari berburuk sangka dan buruk kelakuan. Itu sebenarnya intipati di dalam ibadah berpuasa ini yakni menahan diri – self-control.
.
Kita mesti selalu ingat, beribadat ini adalah untuk mencari redha Allah. Dan ibadat berpuasa ini Allahlah yang menghakimkannya. Berlumba-lumba bukan dengan menjatuhkan orang lain. Tetapi berlumba-lumba untuk diri mencapai lebih cepat kejayaan di sisi Allah. Tuhan yang Maha layak Menghakimkan.
.
Doa Ibu, semoga, bulan Ramadhan ini membawa bersamanya rezeki melimpah ruah dan rahmah Allah kepada kita semua.
.
Selamat mengerjakan ibadah Berpuasa serta ampun dan maaf dari Ibu.
Sayang rasa, adakah posting kali ni membantu meningkatkan ilmu parenting sayang? If yes, cer komen ‘betul ibu’ 😉

Salam kasih

Sumber: iburoselove


” Mulut Tak Jaga, Mulut Jahat, Menantu Benci!” – Nenek Kongsi Tip Duduk Rumah Anak, Barulah Disayangi!

Setiap orang idamkan hubungan baik dengan mentua. Ye la, bila dah kahwin, mentua tu ibarat mak ayah kita juga kan? Semestinya kita nak layan mereka baik seperti kita menyantuni ibu ayah sendiri.

Duduk serumah dengan mentua ni, sebenarnya ‘nightmare’ untuk menantu perempuan. Bukan apa, takut apa yang kita buat tak kena di mata mentua. Jadinya mulalah adegan tidak puas hati antara mentua menantu.

Dalam sebuah rakaman dimuat naik di TikTok milik Nur Lysa, seorang nenek sedang celoteh berkaitan tip buat para ibu mentua ketika tinggal dengan menantu. Wanita itu akui sering ditanya tentang perihal keharmonian hubungan keluarga. Ujar Nek Pah, hal paling utama adalah mesti menjaga percakapan dengan tidak bercerita hal keburukan isteri si anak.

Nek Pah dengan tegas berkata ibu mentua kini gemar menjaja aib rumah tangga anak sehingga mendatangkan kebencian dalam diri menantu. Kelemahan seperti tidak pandai memasak dan berkemas rumah seharusnya tidak wajar diceritakan kerana mampu mengguris hati seorang isteri. Bahkan, dia sempat memberi perumpamaan untuk makan sedikit jika masakan tidak sedap dan usah memperbesarkan isu tersebut.

Ruangan komen dipenuhi dengan para menantu perempuan yang bersetuju dengan nasihat diberikan. Bahkan mereka sempat berterima kasih kepada warga emas tersebut kerana mewakili suara hati terpendam. Ada juga netizen sempat berseloroh ingin menghantar video tersebut kepada mentua masing-masing.


Kes Buli Lagi! Anak Saudara Berhenti Sekolah SBP Masuk Sekolah Biasa Tetap Berjaya. Pengakuan Lelaki Ini Bikin Netizen Kagum!

Baru-baru ini kita dikejutkan dengan video kes buli pelajar di sebuah sekolah asrama penuh yang dilakukan secara berkumpulan.

Lebih menyedihkan perlakuan itu dilakukan oleh sebuah sekolah elit yang terkenal dengan pelajar yang mempunyai kelulusan akademik yang cemerlang.

Namun siapa sangka, kejadian tidak bermoral ini berlaku dikalangan pelajar yang dikatakan pintar.

Rentetan daripada itu pelbagai luahan dan pengalaman yang dikongsi oleh para netizen yang mengikuti kisah itu.

yang mendedahkan anak buahnya turut mengalami situasi yang sama. Malah telah bertukar ke sekolah biasa. Lebih manis pelajar berkenaan tetap berjaya melanjutkan pelajaran biarpun mengikuti pembelajaran di sekolah biasa.

Kes buli memaksa pelajar bertukar sekolah biasa.

Anak sedara aku berhenti MRSM Sultan Azlan Shah Kuala Kangsar, masa tingkatan 1, baru beberapa bulan sekolah kerana kes BULI.

Dan berapa hari lepas, viral kes buli di MRSM yang sama. Lepas anak sedara aku berhenti di MRSM nie, sambung balik di SMK Clifford, dan alhamdulilah cermelang SPM, kini sambung belajar di Matrikulasi Gopeng. Sekolah Clifford, sekolah aku tu..haha..

Boleh jer berjaya di sekolah harian biasa jika ada kemahuan. Alhamdulillah.

Yang aku nak cerita, awal masa dia nak stop tu, ada juga rasa kecewa, sebab bukan mudah nak masuk sbp. Tapi hari demi hari kena buli, sampai ke benda tajam…ape ke heynye.

Apa kata cikgunya?

Biasalah budak budak…
Kene belajar jadi kuat…

Nak report kita dah report…nak jaga nama baik punya pasal…1 tindakan pun tarak…

Bagus sangat viral nie…kasi ajar sikit..

Saman jer..tuntut ganti rugi..

Tak yah bagi peluang, buang masa simpan pembuli. Budaya bongok yang dikekalkan. Duk asrama jer kene buli… Ada abg besar, abg kawasan. Bila dah jadi macam nie…minta maaf, minta maaf…kecik jadi pembuli…besar jadi pembunuh…elok la tu…

Kita nie lahirkan pemimpin ke, atau penjenayah? Orang nak kata lembik, tapi takkan nak tunggu sampai hilang nyawa, baru nak ambik tindakan?

Ya, ada banyak kelebihan masuk sbp, tapi bila melibatkan nyawa nie, pihak atasan tolonglah beri perhatian. Warden kat mana? Barisan guru hebat di mana? PIBG?

Buli nie yang kita nampak kena rakam tu jer, yang tak rakam banyak lagi. Janganlah ada mindset, tak asrama lah kalau tak ragging. Oiii nie dah nak masuk 2022, tinggikan sikit akal pemikiran tu…

Sedih aku melihat, pandai dah pandai…tp bodoh juga si pembuli nie…

KATAKAN TIDAK UNTUK MEMBULI.


Kreatifnya Ayah Bantu Anak Perempuan Ceriakan Bilik Guna Barang Eco Jer. Idea Yang Superb!

Selain ibu, ayah juga sering menjadi role model pada anak perempuan. Malah, ayah adalah lelaki pertama yang hadir dalam hidup anak perempuan. Tidak hairanlah ada yang mengatakan anak perempuan lebih rapat dengan ayah berbanding ibu. Kerana itu, kehadiran seorang ayah cukup penting dan wajib ada dalam melengkapi rumah tangga.

Aktiviti dengan anak perempuan tak sama macam aktiviti dengan anak lelaki, kan? Sebagai ayah, saya cuba fikirkan untuk buatkan apa-apa bersama anak-anak.

Dan pagi hari ini, saya sengaja pesan kepada Along ST (8 tahun 2 bulan) dan Angah IY (5 tahun 11 bulan) untuk tidak mandi awal pagi, nak buat aktiviti nanti lepas tu baru mandi. Aboy HE (2 tahun 9 bulan) boleh mandi walaupun nak join buat aktiviti ini, sebab dah tahu Aboy takkan dapat join awal ke akhir 😅

Kami buat aktiviti apa? Saya tulis caption setiap gambar ye…. Tengok sampai gambar akhir tau 😍🤩

(1) Terpandang, dinding bilik Along dan Angah bercat kosong saja. Kalau ada warna-warni atau lukisan, bagus juga. Boleh menceriakan suasana.

Saya mengajak, “Along, Angah, kita decorate wall ni, nak? Lukis ke, warna ke, nak?”

“Nak!!!!!!!” disambut jawapan penuh keterujaan oleh Along dan Angah.

(2) Papa (saya) lukis atas kertas dulu, buat draf.

“Ok tak Papa lukis camni untuk dinding tu?” tanya saya.

“Cantiiiiiiiknyaaaaaa!!!” sekali lagi disambut dengan suara keterujaan Along dan Angah.

Ok, anak-anak dah setuju, bolehlah proceed.

(3) Dah buat lakaran atas kertas, nak lukis di dinding guna apa? Guna marker pens je 😊☺

(4) Papa ‘transfer’ lakaran atas kertas ke dinding menggunakan marker pen hitam. Guna permanent marker, warna hitam. Untuk lukisan ini, 3 marker pens diperlukan. Baru cukup dakwat. Lenguh juga tangan melukis pada dinding 😂

(5) Along dan Angah ready nak mewarna. Aboy tu eksyen je lebih 😝

(6) Bahagian atas Papa (saya) dan Mama (isteri saya) tolong warnakan. Bahagian bawah yang Along dan Angah sampai, Along dan Angahlah buat. Teruja juga saya tengok Along dan Angah, kerana mereka cukup seronok buat aktiviti ni, saya kena akui aktiviti ini agak memenatkan 🤗

(7) Tekun tu, fokus mewarna 😍🤩

(8) Siap lebih separuh, rehat dulu. Tengoklah tu, penat betul tu 🤭😁

(9) Selepas Papa buat final touch up, dan Papa tampalkan rama-rama, maka siaplah aktiviti ini! Rama-rama itu saya beli, RM2.10 satu paket dari Kedai Eco 🤩

(10) Inilah hasil akhir! Menggunakan idea dan kreativiti seorang ayah yang amatur, saya bersyukur dapat luang masa buat aktiviti dengan anak-anak 😍😊


‘Alolo Gebu Tangan..’ Netizen Tak Sabar Nak Tengok Wajah Cinta Hati Ernie & Syamel

Umum serentak di laman Instagram masing-masing, Ernie & Syamel ucap syukur dengan kehadiran puteri sulung mereka yang selamat dilahirkan pada jam 10.14 pagi 22.2.2022.

Assalamualaikum, syukur alhamdulillah. Cinta hati Daddy & Ibu telah selamat dilahirkan pada 22.02.2022 pada jam 10.14 a.m tadi. Doakan kesihatan kami berdua ❤

Lahir pada tarikh yang cantik hari ini, Syamel kongsi rasa teruja dengan tarikh kelahiran cinta hati daddy & ibu yang senang untuk diingati.

Senang daddy igt birthday , 22.02.2022 ❤

Dalam posting tersebut juga, sempat Syamel meminta orang ramai doakan kesihatan isteri dan bayi mereka semoga dalam keadaan baik dan sentiasa dalam rahmatNya.

Perkongsian yang mengandungi gambar tangan bayi mereka menarik perhatian pengikutnya tidak kira dalam kalangan rakan artis dan juga orang awam. Baru satu jam dimuat naik, gambar tersebut mendapat lebih 40 ribu tanda suka.

Terdahulu, pasangan duet Ernie Zakri dan Syamel yang terkenal dengan lagu Aku Cinta selamat diijabkabulkan pada 26 Mac 2021.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Jadilah Isteri Penyejuk Hati Suami. Salah Satunya Jangan Suka Merajuk Ye!

Isteri pilihan hati adalah penyejuk hati suami walaupun apa jua masalah yang mendatang. Biarpun onak duri, namun kebahagian rumahtangga tetap dijaga utuh. Ia sekali gus menyenari sebuah hubungan suami isteri yang erat dengan penuh kasih sayang. Bagaikan  kasih suami membawa BAHAGIA, kasih isteri membawa ke SYURGA.

Ikuti panduan yang dari sebuah blog yang boleh dijadikan panduan bersama dalam melayari kehidupan rumahtangga. Biarpun sudah punya anak, namun kemesraan terhadap suami tetap manis sehingga hayat.

Tahun-tahun pertama perkahwinan adalah tempoh paling bahagia bagi pasangan suami isteri…. namun dengan selarinya peredaran waktu, kasih sayang yang dirasakan selama ini dirasakan semakin memudar.
Ada isteri yang merasakan suaminya sudah tidak menyayanginya lagi.
Tidak, jangan melulu menyalahkan suami.
Mungkin anda jugalah penyebabnya.
Mari kita semak kembali apa yang kebanyakan suami sukakan dan mahukan daripada isterinya.
Berikut adalah 17 perkara yang isteri perlu beri perhatian dalam menambat hati suami:
1. Mengambil berat tentang penampilan suami
Ada suami gemar diberi perhatian akan hal-hal remeh yang berkaitan dengan dirinya.
Dia akan senang jika isterinya mencadangkan baju apa hendak dipakai, mengenakan kancing bajunya, mengemaskan tali lehernya, mengelap kasutnya, memotong kukunya dan sebagainya.
Walaupun suami anda bukan jenis yang begini, tiada salahnya anda mencuba dan lihat kesukaannya.
Dari situ anda akan mengetahui apakah suami anda jenis suka dimanja atau suka berdikari.
Kita tidak tahu bagaimana ibu melayaninya dahulu.
Anda kena lebih baik daripada layanan yang diterima daripada ibunya.
Berasa banggalah melihat suami anda segak setiap hari.
Jangan berfikiran negatif, bimbang suami ditackle orang, sebab sekiranya anda ikhlas, keikhlasan itu akan dibalas dengan kejujuran yang lahir dari lubuk hatinya, bukan berpura-pura.
Lagipun anda mendapat pahala berbuat begitu.
Ini bukan hendak menjadikan anda hamba.
Sesetengah isteri memang merasakan begitu.
Padahal perkara ini ada disebut dalam hadis,

Ya Fatimah, barangsiapa wanita meminyakkan rambut dan janggut suaminya serta memotong kumisnya dan mengerat kukunya, Allah akan memberinya minum air dari sungai-sungai di Syurga, diringankan baginya sakaratul maut, akan didapati kuburnya menjadi sebuah taman Syurga, Allah mencatatkan baginya bebas dari api Neraka, dan selamat dari Titian Sirat.”

2. Menambat hati suami dengan bersegera pergi jika dipanggil
Pernahkah anda ‘dipanggil’ suami ketika sedang memasak atau melakukan pekerjaan lain?
Anda wajib memenuhi ‘panggilannya’ itu.
Tinggalkan semua pekerjaan dan tunaikan ‘permintaannya’.
Tapi jangan tengah goreng ikan, anda pergi berlari tunggang-langgang kepadanya untuk ‘tugas’ baru.
Minta dia tunggu sebentar.
Kemaskan diri dan pergilah kepadanya.

3. Menambat hati suami dengan sentiasa berhias untuk suami
kebanyakan lelaki cukup cerewet dengan kebersihan.
Mereka akan bosan apabila isteri menyambutnya dengan rupa dan rambut yang kusut masai, anak-anak yang comot dan rumah yang ‘bak kapal pecah’.
Sesibuk mana pun anda, persiapkan diri sebaiknya tatkala menyambut kepulangan suami. Hadiahkan dia senyuman.
Kalau dia bermasam pun tak mengapa, anda sudah mendapat pahala sedekah dengan memberikannya senyuman.
Rugi ke senyum?

4. Layan suami seperti raja
Sesetengah suami suka dilayani seperti raja.
Dia suka jika isterinya membantu mengelap peluhnya, menyediakan keperluannya untuk mandi dan berdiri ketika ia hendak pergi atau kembali.
Ungkapan-ungkapan seperti, ‘Bang, nak makan dulu atau nak mandi dulu atau nak tidur dulu?’ cukup untuk membuat suami tersenyum dan mengurangi penatnya.

5. Ucapkan terima kasih setiap pemberian suami
Lelaki kadang-kadang suka dipuji.
Jangan lupa hargai setiap barang pemberiannya meskipun tidak seberapa nilainya.
Sekadar ucapan terima kasih dari seorang isteri ketika menerima pemberian, sangat bermakna dan membekas di hati suami.
Kalau rasa tak suka dengan pemberian itu, ucapkan dulu terima kasih, baru beritahu.
Misalnya, “Terima kasih bang, belikan Nor kain, cantiknya, Nor suka. Tapi kalau lain kali abang nak beli Nor nak warna kelabu pulak”
Suami tak akan tersinggung, malah faham bahawa dia masih belum mengerti kegemaran isteri dan akan cuba memperbaikinya.

6. Jangan berleter!
Suami akan bosan jika isterinya ‘cerewet’ dan selalu bertanya, hendak ke mana, acara apa, bila balik, kenapa lambat balik, jumpa siapa tadi dan sebagainya.
Banyak tanya tu lebih kurang macam berleter juga.
Mana ada suami yang suka isterinya berleter.

7. Menambat hati suami dengan menemaninya makan
Jika anda menghidangkan makanan untuk suami tetapi tidak menemaninya makan, sama halnya seperti memberi makan kucing.
Ini pun ada disebut dalam hadis.
Sebaik-baiknya temanilah dia meskipun sekadar satu suapan, tak pun duduk sambil minum-minum sementara menanti dia selesai.
Thabit al-Banni berkata,

Terdapat seorang wanita dari Bani Israel yang buta sebelah matanya, yang sangat baik pekertinya terhadap suaminya. Apabila dia menghidangkan makanan di hadapan suaminya, dipegang pelita sampai suaminya selesai makan. Pada satu malam, pelitanya kehabisan sumbu, lalu diambil rambutnya untuk dijadikan sumbu. Esok harinya, matanya yang buta kembali melihat. Allah memuliakannya kerana rasa hormatnya kepada suami.”

Inilah cara paling ampuh untuk menambat hati suami, bermula dari dapur.

8. Tingkatkan ilmu pengetahuan
Suami senang dengan kefasihan isterinya dalam berkata-kata, bijak dalam bertindak dan menjadi partner yang baik dalam berdiskusi.
Tingkatkan kualiti intelektual anda dengan banyak membaca buku dan gali pelbagai informasi.
Hal ini jadi lebih penting jika anda suri rumah sepenuh masa.
Sesetengah suami memang memandang rendah sedikit isteri yang berstatus begini.
Jadi anda kena tingkatkan pengetahuan dengan mengambil tahu mana-mana yang patut.

9. Jangan terlalu kuat membangkang
Jangan kuat membangkang pendapat suami.
Kebanyakan suami tak suka pendapatnya dibangkang.
Walaupun agak salah, sebaik-baiknya terima dahulu.
Kalau nak membangkang pun tengok nada suara dia dan perhati nada suara anda.
Ingat, anda ibarat perdana menteri dan dia raja.
Mana ada raja yang boleh terima kalau asyik dibangkang oleh perdana menteri.
Isteri yang kuat membangkang memang sengaja mencari kebencian suami.
Anda tinggal sebumbung dengannya. Sudah tentu anda perlu sependapat dengannya dalam semua isu.
Kalau tak sependapat pun, simpan sendiri dan keluarkan balik sedikit-sedikit mengikut kesesuaian masa dan tempat.
Pendek kata, seboleh mungkin, sentiasa tunjukkan anda sependapat dengannya.

10. Jadilah bidadari yang menenangkan fikiran
Suami mahu isterinya sebagai penenang fikiran.
Jadi, berperananlah sebagai bidadari, bukan duri yang asyik menyucuk perasaan suami sehingga rumahku menjadi nerakaku.
Kalau isteri sudah tidak bersifat penenang, suami akan mencari pengganti.

11. Sambut kepulangan suami dengan ketenangan
Kalau anda ingin suami berlama-lama dirumah, jangan sambut kepulangannya dengan pelbagai masalah anak-anak dan urusan dapur yang remeh-temeh.
Mulailah pembicaraan yang menyenangkan, kerana suami perlukan freshener setelah seharian dengan masalah di tempat kerja.

12. Sediakan tempat tidur yang eksklusif
Tempat tidur bukan sekadar menyimpan rahsia-rahsia suami isteri, melainkan juga tempat ternyaman mereka untuk saling mencurah perasaan dan saling membuktikannya dengan perilaku.
Jadikan ia kamar yang eksklusif dan peribadi.
Kebanyakan suami tidak suka tempat tidurnya dimasuki orang tanpa izinnya.
Kreatif sedikit dalam menghias bilik tidur ini.
Berikan warna-warna yang digemari oleh suami.
Susun kembali bunga supaya tidak jemu memandang. Untuk lebih romantik letakkan gambar-gambar perkahwinan disini.

13. Elakkan gangguan
Pantang bagi kebanyakkan suami jika tidurnya terganggu.
Jauhkan anak-anak darinya ketika dia sedang tidur.
Tunggu dia terjaga dahulu sebelum memblander atau menumbuk sambal.
Kecilkan suara tv.

14. Isteri yang manja tapi bukan mengada-ngada
Suami suka isteri yang pandai bermanja-manja tapi jangan sampai mengada-ngada.
Disitulah cantiknya perhubungan suami dan isteri.
Isteri yang pandai bermanja-manja bukan sahaja mendapat semua yang dikehendakinya, malah menyenangkan suami dan membuatkan suami teringat-ingat.
Kalau dah suami teringat-ingat, takkanlah dia nak cari lain.

15. Jangan kuat merajuk
Jangan kuat merajuk dan tarik muka masam terutama tatkala suami sedang berserabut dengan masalah.

Merajuk tak bertempat ini hampir sama dengan mengada-ngada.

Anda kena ingat, merajuk jawapanya adalah pujuk.
Jika suami sedang serabut dengan masalah, bolehkah dia memujuk?

16. Beri pendapat bila ditanya sahaja
Dan jangan pula banyak tanya, biarkan suami isteri meminta anda memberi pandangan.
Sebab pandangan anda yang tidak tepat dan bertentangan dengan pendapatnya akan membuahkan perasaan geram.
Setakat geram tidak mengapa, kalau dia marah sudah tentu dia tidak akan meminta pandangan anda lagi pada masa akan datang.

17. Jangan memperkecilkan kemampuan suami
Selalu merangsang prestasinya.
Kalaupun ia lemah dan ada masalah jangan perkecil-kecilkan kemampuannya itu.
Dorong dia dengan kata-kata motivasi dan letakkan dihatinya bahawa anda sentiasa percaya suatu hari nanti masalah itu dapat diatasi.
Usahakan rawatannya tanpa berputus asa.

Penutup:
Kebahagian rumah tangga adalah bergantung kepada kedua-dua belah pihak, baik dari pihak si isteri mahupun suami.
Semuanya memainkan peranan yang penting.
Yang penting kedua-dua belah pihak berusaha untuk memberikan yang terbaik kepada pasangan masing dan berusaha mengekalkan keharmonian serta kehangatan dalam rumah tangga.


Buat Sendiri Jer Kiub Santan Limau Purut Untuk Atasi Masalah Rambut Gugur. Bukan Sahaja Kuatkan Akar, Rambut Pun Lebih Harum Bersinar!

Ramai wanita yang mengalami masalah keguguran rambut, kelemumur dan rambut berbau hapak kerana sering berpeluh. Ini mungkin disebabkan oleh masalah hormon yang tidak seimbang terutama bagi wanita yang lepas bersalin.

Wanita ini kongsikan petua untuk merawat keguguran rambut dengan menggunakan limau purut.

Anak saya Nadia merungut kerana rambutnya mengalami keguguran selepas melahirkan anak . Kebetulan banyak limau purut di rumah kami. Jadi untuk memudahkan Nadia secara konsisten menjaga dan merawat keguguran rambutnya saya menyediakan satu resepi yang memudahkan Nadia untuk menggunakannya setiap kali diperlukan.

Ramai orang tahu limau purut sangat bagus untuk penjagaan rawatan rambut.

Penggunaan limau purut sangat terkenal sejak dari zaman dahulu lagi.

Ini resepi cara saya buatkan untuk rawatan rambut gugur . Cara ini juga membuat akar rambut jadi kuat dan pada masa yang sama ianya memberi bau yang harum pada rambut juga buat rambut menjadi sihat bersinar :

Bahan-bahan

4 ke 5 biji limau purut dipotong

1 gelas Santan kelapa yang asli di perah – lebih baik guna santan segar lebih berkhasiat untuk rambut. Memberi sinar untuk rambut menjadi sihat.

Cara membuat:

Cantik Sihat cara natural.


“Anak Ramai Tapi Mak Tetap Cantik” Ingatkan Belum Kahwin Rupanya Ibu Anak Tujuh

Sekali pandang ramai beranggapan wanita ini mungkin belum berumah tangga. Hakikatnya, wanita berusia 32 tahun ini sudah memiliki tujuh cahaya mata dengan seorang daripada telah meninggal dunia ketika kandungan berusia empat bulan.

Noriza Tul Akma Abdullah mendirikan rumah tangga dengan Muhamad Izzhar Abdullah, 34, pada tahun 2006 ketika dia berusia 16 tahun.

Ditakdirkan, wanita mesra disapa Akma itu dikurniakan rezeki awal apabila menimang cahaya mata sulung setahun selepas berkahwin sekali gus menjadikannya ibu pada usia muda.

Menurut Akma dia memang berkahwin atas kerelaan sendiri, bukan atas paksaan keluarga atau dijodohkan oleh mereka.

Ibu jelita ini mengakui tempoh lima tahun di awal perkahwinan agak sukar juga kerana usia belum matang malah pernah juga catu makan tetapi semakin biasa menyesuaikan dengan keadaan selepas melahirkan anak kedua.

Menurut Akma, selain merujuk dengan ibu bapa, dia juga banyak membaca buku berkaitan penjagaan bayi untuk menambah pengetahuan. Katanya, pengetahuan diperoleh itu cuba diaplikasikan mengikut keadaan setiap seorang anaknya.

“Kalau pergi kedai buku, saya memang suka cari buku berkaitan penjagaan anak.

“Dari situ, saya belajar walaupun realitinya tidak sama dan lebih mencabar,” katanya.

Setiap kali keluar bersama anak, Akma tidak menafikan ada yang menyangka dia anak sulung dan berjalan-jalan membawa adik.

Akma berkata, ada juga individu yang cuba ‘mengayatnya’ kerana beranggapan dia belum berkahwin.

“Hakikatnya, saya sudah berkahwin dan ibu kepada tujuh cahaya mata dengan yang sulung berusia 15 tahun dan bongsu dua tahun manakala anak syurga saya, Muhamad sudah meninggal dunia kerana jantung berhenti semasa dalam kandungan.

“Saya tidak layan dan anggap ia sekadar usikan daripada mereka yang tidak kenal kerana orang terdekat tahu saya sudah berkahwin,” katanya.

Berhubung kisahnya yang tular selepas memuat naik video di TikTok, Akma berkata, dia sekadar berkongsi untuk suka-suka saja dan tiada niat mencari perhatian.

“Saya muat naik video itu kelmarin (Jumaat) dan tak sangka ramai yang menonton. Alhamdulillah, banyak komen positif dan terima kasih saya ucapkan kepada yang mendoakan namun ada juga menuduh video itu hanya rekaan serta sekadar bahan (content).

“Saya tidak ambil kisah komen negatif dan terima saja dengan lapang dada.

“Apa yang pasti, saya doakan mereka belum ada cahaya mata atau sedang berusaha dikurniakan rezeki anak oleh Allah.

Selain itu Akma juga melahirkan rasa kesyukuran kerana dikurniakan suami yang banyak membantunya menguruskan anak-anak.

“Bagi yang ada perancangan kahwin awal pula, saya nasihatkan jangan terburu-buru melainkan sudah benar-benar bersedia memikul tanggungjawab sebagai suami dan isteri.

“Ia kerana perkahwinan bukan perkara mudah malah kelangsungan hubungan suami isteri menuntut tolak ansur serta kesabaran tinggi,” katanya yang mencari rezeki menerusi perniagaan dalam talian.


Pandang Muka Suami, Siapa Pun Dia, Itulah Yang Allah Dah Pilihkan Sebagai Jodoh Kita

Mendirikan rumah tangga adalah sangat dituntut dalam Islam, satu cara menghalalkan hubungan lelaki dan wanita. Namun dalam sesebuah perkahwinan, baik suami mahupun isteri, harus tahu akan tanggung jawab masing-masing dalam menguruskan rumah tangga.

Cinta sahaja tidak memadai kerana apabila berlaku sesuatu hal, mula lah bergaduh dan masing-masing mahu menegakkan pendapat sendiri. Kena faham matlamat sesebuah perkahwinan.
Hadamkan perkongsian ini.

*SYURGA SEORANG ISTERI*
.
Dugaan paling besar adalah bersabar.
.
Jadi seorang isteri, hal yang amat kritikal bagi kita ialah suami. Kita – makhluk Allah yang sarat dengan emosi dan kadang terlalu menuruti kata hati, lalu memang satu hal yang menakutkan kalau ada kata-kata dan tindak tanduk kita yang melukai hati suami – sengaja atau tidak sengaja.
.
Rasulullah S.A.W sebut dengan jelas tentang perangai orang perempuan – saat berdepan dengan satu saja pun keburukan suami, si isteri boleh lupa dengan kebaikan suaminya yang lain. Perangai inilah yang paling banyak menjerumuskan perempuan ke neraka. Allah. betapa ngerinya!
.
Jadi seorang isteri, banyak-banyakkanlah minta maaf dari suami. Mungkin ada terkurang layanan kita, terkasar bahasa kita, terlajak berprasangka, tercerita tentang aibnya pada sesiapa.
.
Allah ya Allah, rendahkan hati kita untuk merayu kemaafan darinya. Jangan kita hanya nampak kelemahan dia tapi kita lupa kelemahan kita. Jangan kita sibuk besar-besarkan kesilapannya tapi kita pandang kecil kesilapan kita.
.
Pandang muka suami kita, siapa pun dia, itulah yang Allah dah pilihkan sebagai jodoh kita. Itulah lorong nikmat, itulah juga lorong ujian Allah buat kita.
.
Semua buruk baik dia boleh jadi asbab kebaikan untuk kita. Mungkin untuk tundukkan ego kita. Mungkin untuk Allah beri pahala melalui sabar kita. Mungkin untuk latih kita berdikari dan keluarkan potensi diri. Ada sebabnya. Pasti ada sebabnya!
.

Minta Allah jaga rumahtangga kita. Kalau ada hal tentangnya yang kita tidak suka, banyakkan berdoa pada Allah. Kita tidak boleh ubah suami kita, tapi Allah boleh. Minta dari Allah. Jaga hubungan kita dengan Allah agar mudah kita minta Allah jaga rumahtangga kita.
.
Masya-Allah, indahnya kesudahan hidup seorang isteri andai dia mati dalam keadaan mendapat redha seorang suami. Indahnya janji Allah bahawa isteri yang diredhai suaminya boleh masuk syurga dari mana-mana pintu yang disukainya. Indah sangat, kawan-kawan! Tidak teringin ke kita untuk mendapatkannya?
.
Hari ini, ayuh simpan niat untuk jadi isteri yang lebih baik daripada semalam. Simpan hasrat untuk cuba dan kemudian cuba. Allah pandang usaha kita. Allah pasti beri ganjaran walau pun pada sekecil-kecil usaha kita. Inshaa-Allah.
.
Ayuh tutup aurat kita serapat mungkin agar kita bakal menjadi ketua bidadari untuk suami kita di syurga kelak. Lindungi walau sehelai rambut. Litupi walau hanya tapak kaki yang kita rasa hanya berada di bawah tapi ia yang bakal menentukan ke syurga kah kita.
.

Ya Allah,
Jadikanlah isteri yang membaca ingatan ini sebagai isteri menyejukkan hati suami mereka ya Allah…Aamiin.
.
Share kan dengan sahabat2 wanita yang lain yea…Jika dengan coretan ini mereka menjadi isteri yang lebih baik dari semalam, pahala berpanjangan buat kita semua inshaa Allah..
.
Ustaz Nasiruddin Abdul aziz


“Penuh Dengan Sentimental Value Katil Yang Ayah Buat Ni.’  Bapa Ini Berjaya DIY Katil Berkembar Muat Untuk 6 Beranak. Sangat Kreatif !

Memiliki anak yang ramai dan masih kecil adakalanya membuatkan ibu bapa lebih suka anak-anak tidur bersama.

Namun, jika lebih dari sorang mungkin menimbulkan ketidakselesaan kerana terpaksa berhimpit.

Tetapi seorang bapa ini yang sangat kreatif apabila DIY katil berkembar bagi membolehkan ruang katyil tersebut mampu memuatkan mereka enam beranak tidur.

Bapa ini membuat katil berkembar supaya mereka enam beranak boleh tidur bersama kerana kanak-kanak yang tidur bersama dapat membantu tumbesaran mereka menjadi lebih baik. Selain itu, kajian juga menunjukkan bahawa kanak-kanak yang tidur bersama ibu bapa kurang mengalami stres dan akan mempunyai ikatan yang kuat bersama ahli keluarga.

Isterinya, Irene Nadia telah berkongsi hasil pembuatan katil berkembar tersebut di laman Instagramnya. Menurutnya, katil berkembar tersebut dihasilkan dengan menggabungkan dua unit katil bersaiz king dan ia mengambil masa selama sebulan untuk menyiapkannya.

Irene Nadia memanggil katil berkembar tersebut sebagai ‘ Pada mulanya dia seperti tidak percaya apabila suaminya memberitahu untuk membuat katil berkembar tersebut. Jadi, dia ingin menunggu dan melihat apa hasilnya.

Sebelum memasangnya, suaminya keluar mendapatkan kayu, mesin pemotong kayu dan mesin lain yang diperlukan untuk membuat katil berkembar tersebut.

Apabila sudah siap memasang kerangka katil tersebut, Irene sangat teruja melihat hasilnya. Irene mengatakan bahawa katil tersebut penuh dengan nilai sentimental kerana suaminya sanggup untuk membuatnya dengan usaha sendiri. Anak-anak mereka juga teruja melihat katil tersebut dan tidak sabar untuk tidur bersama.

Besar dan luas, anak-anak pasti selesa tidur bersama dan tidak perlu berhimpit-himpit. Idea kreatif ini dapat memberi inspirasi kepada ibu bapa diluar sana.


Benjy Ibrahim Meninggal Dunia Di Medan Indonesia. Moga Arwah Tenang Di Sana!

Hari ini kita semua dikejutkan dengan berita pemergian seorang pelakon tanak air. Benjy Ibrahim yang juga merupakan anak kepada Allahyarham Azean Irdawaty.

Memetik laporan Astro Awani, berita sedih berkenaan pemergian pelakon Benjy Ibrahim yang merupakan anak kepada aktres Allahyarham Azean Irdawaty, berita ini  dimaklumkan sendiri oleh ayah Benjy, Khairil Anwar Zainal Mukhtar Rashidi.

Menurut sumber, Benjy Ibrahim menghembuskan nafas terakhir di sebuah hospital di Medan, Indonesia pada Ahad (hari ini) sekitar jam 11 pagi akibat penyakit Asma. Dan difahamkan pengkebumian Benjy akan dilakukan di Medan, Indonesia.

“Ben (panggilan buat Benjy) meninggal di hospital Medan Indonesia akibat Asma hari ini,” itu mesej kiriman Khairil Anwar kepada Astro AWANI menerusi WhatsApp sebentar tadi.
Menurut Karl, beliau dimaklumkan anak sulungnya itu meninggal dunia akibat penyakit asma.

Karl yang diuji dengan penyakit strok ketika dihubungi berkata, urusan pengkebumian Benjy akan dilakukan di Medan.

“Ada kawan Ben Telefon saya maklumkan Ben meninggal dunia pukul 11 pagi ini,” jelas Karl dalam nada sebak ketika dihubungi.

Terdahulu pada tahun 2017, Benjy telah dijatuhi hukuman penjara 11 tahun di Indonesia atas kesalahan cubaan menyeludup dadah jenis syabu.

Bersamalah kita sedekahkan al-Fatihah untuknya dan semoga ditempatkan dikalangan orang-orang yang beriman. Amin.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Benarkah Tidur Malam Dalam Keadaan Lampu Terpasang Berisiko Hidap Kanser? Ibu Bapa kena Baca Ni!

Bagi anak-anak kecil yang takut gelap, ibu bapa sering memasang lampu ketika mereka tidur bagi atasi masalah ketakutan terutamanya pada waktu malam.

Rutin ini boleh mengundang bahaya sekaligus mampu menjejaskan tahap kesihatan anak-anak untuk jangka panjang.Ia boleh mengakibatkan risiko penyakit kanser.

Menurut beberapa kajian  yang dijalankan, tidur dalam keadaan cerah atau ketika lampu terpasang akan mengurangkan penghasilan hormon melatonin.

Hormon Melatonin merupakan salah satu hormon yang berfungsi untuk mempertahankan tubuh daripada penyakit berbahaya seperti kanser. Hormon melatonin ini tidak dapat dihasilkan oleh tubuh jika anda tidur dalam keadaan yang cerah.

Bukan itu sahaja, tidur dengan lampu menyala juga mengakibatkan jam biologi tubuh terganggu dan otak tidak dapat berehat sepenuhnya.

Kesannya, anak-anak akan mengalami gangguan tidur yang akhirnya boleh menyebabkan ganguan kesihatan seperti tekanan darah tinggi, stres dan menjejaskan metabolisme tubuh.

Oleh itu, sebelum tidur pastikan lampu ditutup terlebih dahulu. Bukan saja dapat menjimatkan bil elektrik tapi baik untuk kesihatan.

Kebaikan tidur dalam gelap :

Baiki sel-sel yang rosak

Tubuh kita memerlukan suasana yang gelap dan tenang untuk memperbaiki sel-sel yang rosak atau mati.

Tidur Lebih Lena

Tidur dengan lampu dipadamkan adalah tidur yang lebih selesa dan lebih tenang berbanding tidur dengan lampu terpasang.

Cegah penyakit seperti kanser

Tubuh kita hanya akan aktif mengeluarkan hormon melatonin apabila berada dalam suasana gelap. Hormon Melatonin ini diperlukan oleh badan kita untuk mencegah penyakit seperti leukemia dan kanser.

Jimatkan tenaga elektrik

Menutup lampu sebelum tidur pastinya mampu mengurangkan bil elektik di rumah.


Buat Sendiri Pencuci Serba Guna Dengan Kulit Oren Je. Cukup Mudah & Selamat Tanpa Bahan Kimia!

Pernah sesekali guna pencuci lantai untuk cuci lantai bilik air, baunya memang kuat sangat sampai buat kita nak terbatuk dan rasa sesak nafas.

Apatah lagi jika anda mempunyai anak kecil di rumah yang sudah masuk fasa meniarap dan menyusur ni. Memang patut dielakkan penggunaan pencuci komersial yang berisiko menyebabkan alahan terutama jika ahli keluarga anda jenis sensitif.

Rupanya ada cara mudah nak buat pencuci serbaguna yang mesra alam dan bebas bahan kimia. Hanya guna 2 bahan saja iaitu cuka dan kulit oren. Yang pasti, baunya pun wangi sangat macam essential oil. Boleh release stress tau!

BAHAN-BAHAN

Cuka putih / cuka buatan
Kulit oren / lemon

Cara membuat:

1. PARUT KULIT OREN / LEMON
Gunting kulit oren atau lemon kecil-kecil supaya aromanya dapat dikeluarkan.
Masukkan siap-siap ke dalam sebuah bekas kedap udara atau botol spray.
2. TAMBAHKAN CUKA

Tambah cuka putih tadi sampai penuh bekas atau sehingga menutupi semua kulit oren atau lemon. Pastikan semua kulit oren terendam dengan sempurna tau sebab kulit oren yang tak terendam penuh akan berkulat dan berbau tak wangi. Tutup bekas spray tadi.

3. PERAM

Seterusnya, biarkan ia diperam selama seminggu dua sebelum digunakan.
4. CARA GUNA

i) Untuk cuci ‘table top’ dapur: Lembapkan kain dengan air, spraykan sedikit larutan pencuci homemade ini. Boleh buat sapuan di dapur tanpa bilas. Jika nak jadikan pencuci lebih berkesan terutama kesan minyak, campurkan larutan cuka sitrus ini dengan sesudu dua soda bikarbonat. Tapi yang ini kena bilas semula dengan air.

ii) Untuk cuci lantai: Lembapkan kain mop atau apa-apa kain untuk lap lantai. Tambah sedikit larutan cuka sitrus ini atau spraykan terus ke lantai. Wangi je bau lantai nanti. Macam bau oren segar! Tak perlu tambah soda dan tak perlu bilas pun tak apa. Kecuali kalau lantai terlalu kotor boleh tambah soda bikarbonat dan bilaskan dengan air.

BERKESAN & SELAMAT!

Selagi kulit oren terendam penuh atau tak terdedah udara, pencuci serbaguna ini boleh tahan selama sebulan atau mungkin lebih. Jika larutan cuka dah habis, boleh tambah cuka baru hingga penuh menutupi kulit oren.

Selain kulit oren atau lemon, boleh juga guna kulit limau nipis, limau purut atau apa saja jenis buah-buahan sitrus yang ada di rumah. Mudah kan?Selamat mencuba.

Sumber: Petua Ibu


Hati Secantik Wajahnya! Anna Jobling Tunai Impian Anak Syurga Ingin Berjumpa Dengannya

Dek kerana Drama Melur Untuk Firdaus, nama pelakon baharu dan juga merupakan seorang model dan oengacara, Anna Jobling melonjak naik dikenali bukan sahaja di Malaysia, malah di negara jiran.

Baru-baru ini, Anna Jobling atau nama sebenarnya Anna Ellisa Gustin Jobling binti Abdul Rahman ada menyantuni seorang adik yang merupakan peminatnya iaitu adik Sofia Humaira selepas dia itu menyatakan hasratnya untuk bertemu dengan Anna.

Mengikut perkongsian yang dimuat naik di laman Instagram @annaluvstory , pada asalnya adik Sofia ingin bertemu Anna semasa di ICU Hospital Besar Kuala Lumpur, namun hasratnya itu tidak kesampaian.

“Terima kasih @annajobling kerana sudi dtg dari KL untuk santuni anak syurga bernama Sofia Humaira binti Mohd Sufian. Banyak pahala bila kita gembirakan hati anak istimewa.

“Semoga doa anak syurga ni yg nak kakak Anna berjaya akan dimakbulkan oleh Allah.

“Kepada Sofia, ibu sayang sofia hingga hujung nyawa. 😭 Semoga Sofia cepat sembuh ok. Ibu sangat happy bila tgk sofia happy.

“Tq my dear love @annajobling @arizarop. Love both of you so4 much. Dari Sofia di ICU HKL nak jumpa, akhirnya tertunai sudah.

“Semoga Sofia terus kuat 💪 sekuat mama & ayahnya 💜 Tq Farah & Pian sbb sudi terima kunjungan dr Anna,” tulisnya di bahagian kapsyen.

Meninjau di ruangan komen, rata-rata yang juga peminat Anna turut mendoakan kesihatan buat adik Sofia. Malah, mereka turut memuji sikap Anna yang sanggup datang dari jauh bagi menunaikan hasrat dan impian peminat cilik itu untuk berjumpa dengannya.

Sedikit info, Anna merupakan bekas peserta Dewi Remaja 2018/2019, di mana beliau mendapat tempat keempat di dalam program tersebut. Anna juga telah membintangi banyak drama, namun namanya melonjak naik ketika dia membawa watak utama wanita di dalam drama Melur Untuk Firdaus.